Máis detalles sobre o servizo de R en Melide – Marcus.gal\nMáis detalles sobre o servizo de R en Melide\nNas últimas semanas escoitei a varias persoas comentar que xa había servizo directo de R en Melide pese a que a cabina telefónica da compañía segue sen rematar, e...\nNas últimas semanas escoitei a varias persoas comentar que xa había servizo directo de R en Melide pese a que a cabina telefónica da compañía segue sen rematar, e agora unha nota conxunta do Concello e de R aclara un pouco as cousas:\nEstá previsto que preto de 3.500 fogares e empresas de Melide dispoñan de conexión directa á rede de R para acceder aos servizos integrados de teléfono, internet de alta velocidade, televisión dixital e móbil R\nMartes, 5 de maio de 2009.- Os habitantes de Melide xa poden recibir os servizos de R. Deste xeito, o concello coruñés entra a formar parte do grupo de localidades galegas que dispoñen de conexión directa á rede de telecomunicacións de última xeración que o operador está a despregar en toda a comunidade autónoma.\nR prevé levar os servizos integrados de teléfono, internet de alta velocidade, televisión dixital e móbil R a preto de 3.500 fogares e locais empresariais de Melide, dos que uns 1.500 xa poden arestora acceder a eles. Cun investimento aproximado de 2,6 millóns de euros, R xa completou unha primeira fase das tarefas de despregamento de rede no núcleo urbano e de seguido está previsto acometer as obras nas rúas do Progreso e de San Roque e na Avenida de Lugo, malia que cómpre obter primeiro as licenzas necesarias. Neste caso, a data programada para o remate dos traballos de obra civil é a remate de xullo deste ano. Teranse despregado, entón, preto de 5 quilómetros de fibra óptica e uns 3,2 quilómetros de obra civil. Ademais instalarase unha cabina telefónica de R na Rúa Evaristo Martín Freire, 15, para abrir por vez primeira en Melide o servizo da telefonía pública á libre competencia.\nVer o resto do texto ▼\nModernización coa fibra óptica\nA posta en marcha do proxecto de R en Melide apoiouse na plena disposición e colaboración do concello desta localidade coruñesa que, dende o inicio, manifestou o seu interese por situar a súa poboación ao máis alto nivel en canto á dotación das infraestruturas tecnolóxicas, así como por facilitarlles aos seus cidadáns o acceso a todos os servizos da Sociedade da Información.\nR, pola súa banda, está a facer un esforzo por materializar o seu compromiso con Galicia e estender ao máximo número posible de cidadáns a infraestrutura de telecomunicacións máis avanzada a nivel mundial.\nMáis velocidade e móbil R\nGrazas á nova e potente rede de fibra óptica que R está construíndo, rúa a rúa, os habitantes de Melide disporán de chamadas gratis a todos os fixos estatais e de internet de alta velocidade constante por fibra óptica, que ten duplicado para todos os clientes dende o ano pasado (ata 12 megas). Ademais, o servizo de televisión dixital interactiva de R ofrece calidade de imaxe e son dixitais por fibra óptica, máis de 80 canles, guía e miniguía electrónicas de programación e múltiples posibilidades de interactividade. E vén de cumprirse un ano do lanzamento do servizo de móbil R, integrado na oferta de telecomunicacións do operador galego. Asemade R é pioneiro no mercado do móbil ao comezar a ofrecer chamadas gratis a móbiles de calquera operador dende o teléfono fixo para todos os seus clientes de televisión dixital e gratis a móbiles R para todos os seus clientes.\nR na provincia da Coruña\nAdemais de Melide, en 2008 R conectou á súa rede 10 novas localidades da provincia da Coruña, que xa gozan dos servizos de internet de alta velocidade, telefonía fixa, televisión dixital multicanle e móbil R. Trátase de Arzúa, Negreira, Brión, Neda, Noia, Rianxo, Padrón, Malpica de Bergantiños, Ponteceso e Mugardos. Deste xeito, 25.200 novos fogares e negocios na provincia estarán en disposición de recibir os servizos de R, para o que se terán investidos 19,6 millóns de euros cando remate totalmente o despregamento da rede nestas localidades. As devanditas poboacións únense así a outras que xa forman parte da rede de fibra óptica dende hai tempo como son Santiago de Compostela, A Coruña, Ferrol, Culleredo, Cambre, Oleiros, Sada, Arteixo, Betanzos, Bergondo, Narón, Ames, Teo, Carballo, Oroso, Fene, Miño, Laracha, Ordes, Cedeira, As Pontes, Ribeira, Pontedeume y Boiro.\nAdemais, durante 2009 a empresa galega ten intención de dar servizo na Pobra do Caramiñal, Ares, Cabanas, Vimianzo e Carral e chegar, desta maneira, a 10.000 novos fogares e locais empresariais. O investimento destinado á extensión de rede na Coruña nestes cinco concellos mencionados ascende a 6,6 millóns de euros.\nApoio da Consellería de Industria\nO operador galego, tras despregar a súa rede nas principais cidades, onde a cobertura dos núcleos urbanos xa é case total, está a acometer o desenvolvemento da súa moderna infraestrutura noutras localidades. A conexión do Concello de Melide á rede troncal de fibra óptica de R enmárcase dentro do acordo asinado entre R e a Consellería de Industria da Xunta de Galicia para que a banda ancha chegue a toda a xeografía galega. Deste xeito, estase logrando que se implanten novas e capaces redes de telecomunicacións nos núcleos rurais e comarcais da nosa comunidade e que se fomente o uso das Tecnoloxías da Información.\nSupoño que a nota foi redactada por R xa que continúan a chamar Martín Freire á rúa Alexandre Bóveda (e vén da súa central de prensa), pero entendo que en xullo será cando rematen as obras de R en Melide, no que parece ser un problema de permisos provocado polo feito de que as rúas polas que falta por pasar esta nova infraestrutura están nunha estrada xeral, e non serían de competencia municipal.\n¿Alguén dos que len estas liñas tivo a fortuna de probar a conexión de R en Melide? Teño curiosidade por ver cómo é o servizo no rural, pois na Coruña é bastante bo, pero paréceme difícil que manteña ese nivel por toda a xeografía galega.


Inscripción Mercadillo Festa Rede CRIA 2019\nParticipa no mercadillo da Festa do Segundo Aniversario de Rede CRIA o vindeiro domingo 9 de xuño cubrindo este formulario.\nImos convocar a moitas familias e profesionais para pasar un día enteiro de actividades, charlas, talleres, zona libre para nenos e tamén teremos unha zona de mercadillo. Será no Centro Cultural As Pedriñas https://goo.gl/maps/YTfjAnsWjZ22 durante todo o día.\nPodes participar no noso evento de dúas formas:\n- Podes vir co teu posto cun custo de 10€ en concepto de aluguer de espazo para todo o día.\n- Ou tamén, podes deixarnos os produtos que queiras en depósito para poñelos nun posto común, e neste caso aplicaremos un 20% sobre as vendas dos produtos vendidos. Aqueles que non se vendan retornaranse ó peche da festa.\nPodes ver máis información sobre nós en www.redecria.es\nWeb e/ou enlace a redes sociais\nComo queres participar con nós?\nPosto propio (+10€ Abonarase mediante transferencia bancaria antes do 31 de maio. O pago debe facerse neste número de conta ES07 2080 5087 6330 4001 6515. Se montará o posto a primeira hora do día 9 de xunio, confirmarémolo vía email uns días antes)\nPosto común con outros artesáns (+20% das vendas Déixanos os teus produtos antes do 31 de maio, debes entregarnos un albarán cunha relación dos produtos entregados e o prezo destes. Poderaste poñer en contacto con nós no email comunicacion@redecria.es para acordar a entrega. Tamén podes deixalos o mesmo día do evento. A recollida dos produtos poderá facerse ese mesmo día o calquer día posterior acordado por ambas partes onde se fará entrega da mercancía non vendida e do importe das ventas)\nNon se devolverá o diñeiro a non ser que se avise á organización cunha semana de antelación ou por cancelación do evento por parte da Asociación.\nOs datos persoais obtidos mediante este formulario serán incorporados nun ficheiro do cal é responsable Asociación Rede CRÍA , coa finalidade do mantemento da relación contractual. O interesado declara ter coñecemento do destino e uso dos datos persoais recollidos mediante a lectura da presente cláusula. Pode exercer os seus dereitos de acceso, rectificación, cancelación ou oposición nos termos establecidos na Lei Orgánica 15/1999, na seguinte dirección info@ redecria.es


A filosofía do centro xira principalmente ó redor da busca da aceptación, da autonomía e da felicidade. Formamos ó noso alumnado para acadar valores e actitudes para a súa vida.\nO elemento capacitador é, sen dúbida, o Taller de Carpintaría; obradoiro dotado con máquinas profesionais que enriquece a oferta educativa. Que se complementa co obradoiro de Tecnoloxía, o de Informática, o de Habilidades da Vida Diaria e o Multidisciplinar.\nA través dun currículo funcional pretendemos acadar: o seu desenvolvemento persoal, a súa autorregulación, así como o seu equilibrio emocional, entre outros.\nA metodoloxía é activa e buscamos acadar a participación, motivación e o fomento da súa comunicación, imaxinación e creatividade.\nUnha ferramenta valiosa é a innovación; por iso, decidímonos a introducir a robótica educativa no currículo ofertado. A robótica educativa, entendida coma un conxunto de actividades pedagóxicas que apoian e fortalecen as áreas específicas do coñecemento e desenvolven competencias no alumnado. Esta experiencia sírvenos de canle para mellorar as habilidades, traballar o autoconcepto e fomentar o traballo en grupo. Sendo un elemento con moita carga motivacional.\nA través dos PFPP solicitados, nos cursos 2016 – 2017 e no 2017-2018:\n“Introdución á programación robótica e 3D”\n“Accesibilidade nos dispositivos robóticos e a atención á diversidade”.\nRecibimos a formación precisa para levar a cabo este proxecto, nel participamos a totalidade do claustro do centro, catro mestres especialistas en Pedagoxía Terapéutica.\nMontáronse SEIS ROBOTS, ESCORNABOTS modificados baseados no sistema arduino.\nElaborouse MATERIAL DIDÁCTICO\nO material didáctico busca a participación e o aproveitamento por parte do alumnado; partindo da practicidade e tendo moito en conta a individualización das tarefas propostas. Os nenos participan en todas as fases do proceso de elaboración, sendo este aspecto moi enriquecedor.\nAbrangue diversas temáticas, encamiñadas a acadar uns obxectivos específicos prioritarios que se traballan día a día.\nUnha vez que o alumnado emprega os robots con familiaridade, continuase elaborando plantillas e materiais. Pero neste curso introdúcese o emprego da tablet; poñéndolle un bluetooth e facendo unhas modificacións no software dos robots. O que facilita a lectura de códigos QR, o aceso a Webquests...etc.\nA aplicación cumpre todos os requirimentos precisos no tocante a accesibilidade, e está elaborada con APP Inventor.


'La sonrisa etrusca' de José Luis Sampedro, próxima lectura do club ~ Biblioteca Municipal do Concello de Brión\n'La sonrisa etrusca' de José Luis Sampedro, próxima lectura do club\n20:30 Concello de Brión Sen comentarios\nDe cada reunión do club nace a proposta dunha nova lectura. Despois de xuntarnos o mércores para comentar a novela “Todo é silencio” de Manuel Rivas, decidimos escoller como vindeiro libro unha obra do recentemente finado José Luis Sampedro. Unha lectura que quere ser unha homenaxe e un achegamento a obra deste autor.\nNado en Barcelona no 1917, José Luís foi escritor e economista, catedrático de Estrutura Económica pola Universidade Complutense de Madrid dende 1955 ata 1969, compaxinándoo con diversos postos no Banco Exterior de España alcanzando o nivel de Subdirector Xeral. Tamén foi profesor visitante nas universidades de Salford e Liverpool e cofundador do Centro de Estudos e Investigacións (CEISA). Impartiu cursos na Escola Diplomática, o Instituto de Estudos Fiscais e na Universidade Autónoma de Barcelona. En 1977 é nomeado senador por designación real, nas primeiras Cortes democráticas, posto que ocupará ata 1979. En paralelo á súa actividade profesional como economista, publica diversas novelas e tras a súa xubilación continúa dedicado a escribir, conseguindo grandes éxitos con obras como "Octubre, octubre" ou a coñecida novela "La sonrisa etrusca". En 1990 é nomeado membro da Real Academia Española onde pronunciou o seu heterodoxo discurso de ingreso, "Desde la frontera". Brillantemente lúcido, xa case centenario, exerceu o seu humanismo crítico acerca da decadencia moral e social de Occidente, do neoliberalismo e as brutalidades do capitalismo salvaxe.\nUn vello campesiño calabrés chega á casa dos seus fillos en Milán para someterse a unha revisión médica. Alí descobre o seu último afecto, unha criatura na que envorcar toda a súa tenrura: o seu neto, que se chama Bruno, como a el o chaman os seus camaradas partisanos. E vive tamén a súa última paixón: o amor dunha muller que iluminará a etapa final da súa vida concedéndolle toda a súa plenitude...\nUnha fermosa novela, publicada en 1985, sobre o eterno problema do amor, coa verdade que ofrece un coñecemento profundo da alma humana.\nReunirémonos para comentala o xoves 2 de maio ás 20:30 horas na BPM de Brión\nPublicado en: actividades , animación á lectura , club de lectura , José Luis Sampedro , La sonrisa etrusca


Ana Miranda presenta iniciativas no Parlamento Europeo para garantir a protección do corredor de Fisterra - Sen categorizar - BNG da Comarca da Costa da Morte - BNG - Bloque Nacionalista Galego\nbngcostadamorte 29 mar. 2018 - 00:17\niniciativas fisterra parlamento Ana Miranda Europeo\nA eurodeputada do BNG visitou a Costa da Morte para coñecer de primeira man os problemas relacionados coa contaminación mariña e o salvamento marítimo\nA eurodeputada do BNG no Parlamento Europeo, Ana Miranda, presentou hoxe en Bruxelas diversas iniciativas encamiñadas a fomentar a protección do Corredor Marítimo de Fisterra e que este sexa considerado “zona especial”. Para Miranda é imprescindible lavar a cabo actuacións que permitan aumentar a seguridade na zona e reducir os vertidos incontrolados dos cruceiros internacionais que pasan pola costa galega.\nNa xornada, Ana Miranda mantivo un encontro coa asociación e coloxista "Mar de Fábula", que loita contra a contaminación, e reclama que a Comisión Europea presione para modificar o convenio MARPOL da Organización Marítima Internacional (OMI) en relación cos vertidos incontrolados de augas fecais dos cruceiros internacionais que pasan pola Costa galega.\nPor outra banda, xunto aos concelleiros do BNG en Cee e Fisterra, Serxio Domínguez Louro e Xan Carlos Sar, a eurodeputada nacionalista visitou a praia de Cee, a EDAR e as instalacións do heliporto de Salvamento Marítimo. "O Corredor Marítimo de Fisterra, cun tránsito de 40.000 navíos está desamparado, tanto por contar cun heliporto sen helicóptero despois dunha inversión millonaria que contou con fondos europeos, como polos sentinazos incontrolados que non se vixían nesa zona de gran perigosidade", afirma ao respecto.\nO BNG considera que o Corredor de Fisterra ten que ter a consideración de "zona especial" a respecto do tráfico marítimo internacional porque "non queremos outro Prestige". Neste sentido, para a formación nacionalista é imprescindible a posta en marcha de medidas preventivas de control e medios técnicos de salvamento, “non heliportos baleiros”.\nActualización dos datos de control\nDe feito, Salvamento Marítimo conta co efectivo correspondente no aeroporto de Santiago, pero deste xeito o tempo de chegada en caso de accidente é indubidablemente máis alto que si estivese na comarca Fisterra.\nCo obxectivo de modificar esta situación, Ana Miranda dirixirase mediante unha carta á Axencia Europea de Seguridade Marítima (ESMA) con sede en Lisboa para pedir que se actualicen os datos de control satelital "Cleanseanet" no Corredor de Fisterra.\n"O Goberno do PP non está solicitando os medios de control da seguridade marítima que lle corresponden e oculta datos sobre os sentinazos, vertidos no Corredor marítimo da costa galega, e a contaminación que polas mareas chega ao interior das nosa Rías”, denuncia a eurodeputada do BNG.


Os contratos temporais, de carácter estacional, fan descender o paro rexistrado en Galiza - CIG: Confederación Intersindical Galega\n05 Xullo 2022 03:00\nA contratación en precario e temporal está permitindo maquillar as cifras do paro rexistrado. Así en Galiza produciuse un descenso do número de desempregados/as de carácter estacional. Deste xeito o mes de maio rematou cun total de 220.464 persoas desempregadas, cun descenso respecto do mes anterior do 3,37% (-7.689) e un descenso respecto do mesmo mes do ano anterior de 6,97%, (-16.517).\nEste é o primeiro mes de maio, desde que os gobernos do PP anunciaron, alá por 2014, que estabamos saíndo da crise, no que menos redución de paro houbo en termos interanuais. De feito se no mes de maio de 2014 a redución foi, con respecto a maio de 2013, de 20.442 desempregados/as (-7,20%) e a diminución, no mesmo mes de 2015, foi de 26.463 (-10,05%) respecto do maio do ano anterior, este ano foi de 16.517 (-6,97%).\nPara o secretario confederal de Emprego e Industria, Miguel Malvido, até tal punto é precaria a situación laboral que “non só se asinan contratos de calidade ínfima, senón que ademais as persoas que acceden ao mercado laboral o fan con contratos de escasísima duración”. Só así se explica que se asinen un total de 76.567 contratos nun mes, pero só se reduza o paro rexistrado en 7.780 persoas. Isto dá idea de que a maioría das persoas que acceden a un emprego só o fan por días ou semanas, nin sequera por un mes enteiro.\nDiante desta situación Malvido alerta de que “as reformas cambiaron as relacións laborais até tal punto que, de non revertelas, camiñamos cara converter a pobreza en estrutural na clase traballadora”.\nSe estes datos son, no seu conxunto preocupantes, aínda o é máis ver como se segue a incrementar o risco de exclusión social. De feito, hai 122.532 persoas desempregadas que non cobran ningún tipo de prestación, o que representa o 53,7% do total. “Porén a Xunta de Galiza segue sen articular medidas nin para paliar esta situación, nin para crear emprego de calidade, nin para apoiar os sectores produtivos”, denuncia Malvido, que lembra que “a CIG puxo sobre a mesa numerosas propostas que mesmo chegaron ao Parlamento vía ILP e foron desbotadas polo PP, sen tomar en consideración nin a primeira delas”.\nAtendendo ao seu carácter estacional, loxicamente onde máis descendeu o paro rexistrado foi en Construción e Servizos. Sectores nos que adoita producirse un incremento da actividade coa chegada do bo tempo.


Escanos en Branco » Sobre nós\nEscanos en Branco xorde como resposta á demanda duns cidadáns democraticamente activos que, ao non sentírense representados por ningún dos actuais partidos políticos, se ven abocados ao voto en branco, á abstención ou ao voto nulo. Estas opcións,aínda que se contabilizan de forma simbólica, na práctica non inflúen na repartición dos escanos e conducen a unha parte do electorado cara a expulsión do xogo democrático.\nPor este motivo, introducímonos no sistema constituíndonos como unha candidatura máis que se presenta ás eleccións e facémolo cun só punto no programa: deixarmos baleiros os escanos que consigamos e renunciarmos así a calquera tipo de soldo ou subvención.\nDeste xeito, a través do partido Escanos en Branco, eses votos desconformes contabilizaranse nos arcos parlamentarios como un reflexo fiel da vontade de todos os cidadáns.\nOs catro puntos básicos de Escanos en Branco:\nUn só punto no programa: deixarmos o escano baleiro\nAo non tomarmos posesión do escano non recibimos salario nin subvención ningunha\nÉ a forma eficaz de darlle valor e visibilidade ao descontento e de que este se vexa representado nos parlamentos de xeito oficial e inequívoco.\nPara evitar que sexa obxecto de múltiples interpretacións ou versións que se ofrecen a cotío das formas habituais de protesta como son as manifestacións na rúa ou a abstención electoral.\nSe queres velo desde outra perspectiva, é un xeito de utilizar o poder do teu voto para expulsar políticos das institucións.\nQueres coñecer máis?


O CRUCEIRO DE SAN NICOLÁS\nA igrexa de San Nicolás é do século XIV, construída durante a época de Fernán Pérez de Andrade “O Bo”, pero con reformas posteriores que alteraron...Lire la suite\nLat : 43.500958Lng : -8.15976\nAS FONTES PÚBLICAS DE AUGA\nAo longo do camino vaise encontrar con numerosas fontes de auga. Só no traxecto de Fene se pasa por diante de tres e hai unha cuarta case ao lado,...Lire la suite\nLat : 43.475621Lng : -8.162916\nA CONSTRUCIÓN NAVAL\nFene é un municipio que cambiou de ser un espazo eminentemente rural a outro máis urbano e nun núcleo da periferia urbana da cidade de Ferrol....Lire la suite\nLat : 43.474952Lng : -8.162159\nAo longo do Camiño existen unhas curiosas construcións rectangulares coroadas por algún elemento decorativo, como pode ser unha cruz. Son os hórreos,...Lire la suite\nLat : 43.44266Lng : -8.166122\nA PONTE SOBRE O RÍO EUME\nImos cruzar a ponte sobre o río Eume, ponte que está na orixe do topónimo da vila de Pontedeume (Ponte do Eume). Non hai probas houbese...Lire la suite\nLat : 43.412019Lng : -8.168621\nPontedeume é unha vila cunha profunda historia vinculada durante a Idade Media á casa dos Andrade, unha das familias máis importantes da nobreza...Lire la suite\nLat : 43.407869Lng : -8.169896\nO SANTUARIO DE SAN MIGUEL DE BREAMO\nSe nos desviamos uns 3 km. chegaremos ao santuario de San Miguel de Breamo, situado no alto do monte do mesmo nome. Foi un mosteiro...Lire la suite\nLat : 43.40107Lng : -8.169331\nA PONTE BAXOI\nEncontrámonos neste tramo do camiño seguindo a traza do histórico camiño real que ía de Santiago e A Coruña a Ferrol, pasando por Betanzos. Acabamos...Lire la suite\nLat : 43.356813Lng : -8.192462\nA PONTE LAMBRE: A LENDA DE ROXÍN ROXAL\nCruzamos a ponte do Lambre, unha ponte de orixe medieval e cunha lenda histórica. Roxín Roxal era o criado que máis estimaba Nuno...Lire la suite\nLat : 43.329447Lng : -8.188607\nSAN PANTALEÓN DAS VIÑAS\nPodemos desviarnos brevemente neste punto brevemente do camiño para visitar a igrexa de San Pantaleón das Viñas. Logo seguimos até Trasmil, onde...Lire la suite\nLat : 43.325731Lng : -8.191883


Eusko Alkartasuna - Wikipedia, a enciclopedia libre\nPartido político vasco\n3 deputados no Parlamento Vasco\n2 deputados no Parlamento de Navarra\n1 deputado no Parlamento Europeo\n2 Espazo electoral de EA\nO 30 de novembro de 1986 EA concorreu por vez primeira a uns comicios (eleccións autonómicas na Comunidade Autónoma Vasca), obtendo máis de 180.000 votos nas tres provincias, un 15,84% do total.\nEn Navarra obtivo o 7,1% dos votos nas súas primeiras eleccións forais, en 1987, conseguindo 4 deputados e relegando ao EAJ/PNV a un testemuñal 0,98%.\nPorén, en ambas comunidades, Eusko Alkartasuna ten retrocedido electoralmente de maneira moderada nun principio, e perigosamente a partir de finais dos 90, o que a levou a establecer alianzas coa formación da que se escindiu. Dende 2001, EA preséntase co EAJ/PNV a practicamente tódalas contendas electorais\nEn Europa pertence á ALE - Alianza Libre Europea, partido que engloba a forzas nacionalistas, socialdemócratas alternativas e ecoloxistas de diferentes estados.\nEn España mantén fortes vínculos e acción común con Esquerra Republicana de Catalunya, Chunta Aragonesista, Partido Socialista de Andalucía, Andecha Astur, Conceju Nacionaliegu Cántabru e outros partidos cos que se presenta conxuntamente nas eleccións ó Parlamento Europeo na candidatura Europa dos Pobos, cuxo representante no Parlamento Europeo corresponde á formación catalá.\nA actual presidenta do partido (2004) é Begoña Errazti e o seu órgano de expresión é Alkartasuna.\nEspazo electoral de EA[editar | editar a fonte]\nA formación sofre unha grave crise por dobres factores:\nPor un lado, a súa situación ideolóxica non está claramente delimitada; en diversas enquisas tense posto de manifesto as distintas posturas dos votantes de EA en multitude de cuestións, e segue a ser percibida como un partido receptor do voto "descontento" do PNV, isto é, sen espectro electoral propio. Este feito ten levado á organización a tratar de dar unha imaxe á esquerda do PNV engadindo o cualificativo "Euskal sozialdemokrazia" (Socialdemocracia vasca) ó logotipo.\nPor outro lado, ou quizais polo anteriormente referido, EA atravesa unha crise electoral, tras perder o 50% dos seus votos entre 1986 e 1998 (Do 15,84% ó 8,69% na CAV e do 7,1% ó 4,56% en Navarra), o que ten provocado unha alianza electoral estable co PNV, en ambas comunidades. A implantación da organización segue sendo forte en Guipúscoa - por onde conseguiu unha deputada ó Congreso- e Navarra.\nNas eleccións de 2005 ó Parlamento Vasco a coalición EAJ/PNV retrocedeu do 42,72% dos votos ó 38,67%. Isto traduciuse na perda de catro deputados, así a todo EA aumentou un situándose en 8, o cal significou que o PNV perdeu 5. Este feito medrou o malestar debido a que, segundo os analistas, era notorio que EA alcanzaba unha representación que non lle correspondía.\nRecentemente e co motivo do proceso de paz xurdiu un achegamento á esquerda abertzale, chegando a cuestionar a posible coalición con EAJ/PNV nas eleccións municipais de 2007.\nAcordo estratéxico entre Eusko Alkartasuna e a Esquerda Abertzale\nEusko Alkartasuna (en éuscaro)\nGazte Abertzaleak (Xuventudes de Eusko Alkartasuna)\nTraído desde «https://gl.wikipedia.org/w/index.php?title=Eusko_Alkartasuna&oldid=6079914»\nA última edición desta páxina foi o 17 de maio de 2022 ás 18:34.


Wikibooks/Como Escribir comentarios? - Wikibooks\nWikibooks/Como Escribir comentarios?\nSe le algo que lle gusta, ¿por que non engadir unha nota dicíndoo na páxina de discusión do artigo correspondente? Agradecémoslle as súas reflexións, mesmo as negativas, pois axudan a que o proxecto mellore e medre. Os seus comentarios teñen en case tódalas páxinas espazos predeterminados nos cales ser inseridos. O proceso que debe seguir indícaselle a continuación.\nPrimeiro pulse a ligazón “discusión” para chegar á páxina de comentarios (hai unha páxina de discusión en cada artigo).\nSe a páxina de discusión está baleira, poderá xa comezar a escribir. No caso de ter texto escrito, deberá premer a na pestana “editar” e engadir os seus comentarios ó final dos que xa se achen na páxina.\nOutra opción -sempre que lle apareza un signo "+" despois da lapela editar- é premer no signo "+" e a continuación engadir na ventá que se abre o título do comentario e o texto do mesmo\nAo rematar prema ó botón "Amosar vista previa" no final da páxina de edición en que está\nVistos xa os seus cambios, vaia ó remate da páxina de edición en que está e prema en "Gravar a páxina".\nEncántanos recibir comentarios, suxestións e críticas (mesmo as críticas negativas son benvidas).\nSe hai algunha cousa que non cubrimos, ou tes dificultades para atopar o que buscas, podes preguntar en Wikibooks:A Taberna, ou engadir o tema á nosa lista de libros solicitados: (Wikibooks:Encomendas de Wikibooks).\nNota:Colóquese sobre as imaxes para ver a descrición das mesmas.\nTraído desde «https://gl.wikibooks.org/w/index.php?title=Wikibooks/Como_Escribir_comentarios%3F&oldid=6958»\nA última edición desta páxina foi o 2 de maio de 2008 ás 21:25.


XORNADA DÍAS 8 E 9 DE MARZO – CLUB VOLEIBOL ZALAETA\nInicio /XORNADA DÍAS 8 E 9 DE MARZO\nXORNADA DÍAS 8 E 9 DE MARZO\nRegresa o FisiomásZalaeta\ná competición, volve o espectáculo do Voleibol ao Barrio das Flores o\npróximo sábado cun partido de SF2 importante para os intereses das coruñesas,\ncuxo obxectivo pasa por preservar a cuarta posición nunha competición\nque se achega ao seu final e se pon incandescente.\nXornada 19 de liga, na que o sábado recibiremos a visita de cvleganes.com, que este fin de semana realizará unha dobre xornada en terras galegas con partido tamén o domingo na cancha do EMEVE. O equipo madrileño pecha a clasificación, co Xuvenil de Teis,\ne viaxará disposto a lograr unha vitoria no tramo ligueiro final, polo\nque non será un rival de fiar para o obxectivo do equipo local de\npuntuar para manter a posición actual en táboa.\nAs cousas parecen\nclaras na parte baixa da táboa, na que os equipos que pechan a\nclasificación teñen poucas posibilidades de variar a súa posición a\nestas alturas do campionato. En cambio na cabeza a situación está\ncandente, con tres equipos con posibilidades de alzarse co título.\nO equipo de Jorge Barrero debe de loitar pola vitoria e os tres puntos, para defender a súa cuarta posición ante o acoso do Volley is Life, que esta xornada visita a cancha do Sant Boi, nada doado, nesta segunda volta na que o equipo catalán está a mellorar o seu xogo. Ningunha novidade no FisiomásZalaeta\npara o fin de semana, para o que o seu adestrador conta con todo o\nequipo ao completo para xogar na casa despois de descansar a pasada xornada.\nSF2 FISIOMÁSZALAETA – cvleganes.com SÁBADO, 19:00 BARRIO DAS FLORES\nEn canto ás Ligas Galegas, o CV Zalaeta terá un dobre desprazamento a Lugo para enfrontarse ao EMEVE Élide o domingo pola tarde.\nEn 2ª División A o Autos Cancela Zalaeta ocupa a terceira praza, e de momento depende de si mesmo para conservala, pero necesita a vitoria en Lugo para sumar outros tres puntos. O EMEVE\nfigura en sétima posición con dez vitorias, polo que non será un rival\ndoado, está nese grupo de metade da táboa no que as diferenzas non son\nmoitas e calquera resultado pode alterar as posicións dunha xornada para\noutra. As opcións do equipo de D. Hermida están aí, co equipo a tope no tramo final da liga, e ao completo para este fin de semana.\n2ª DIV A EMEVE ÉLIDE – AUTOS CANCELA ZALAETA CASA DO DEPORTE, LUGO, DOMINGO 18:30\nNa Liga Galega Xuvenil encontro de máxima rivalidade da categoría, entre lucenses e coruñesas. O FisiomásZalaeta ocupa a cabeza da clasificación, con 34 puntos, de modo provisional, xa que leva un partido máis que o EMEVE, e dous máis que o Xuvenil Teis, que ocupan a segunda e terceira posición respectivamente.\ndun partido importante para ambos os dous conxuntos xa que pode decidir\na clasificación final da Liga regular e consecuentemente os cruzamentos\npara a disputa do Campionato Galego da categoría, ao que acceden os\ncatro primeiros clasificados.\nO equipo do Instituto chega nun bo\nmomento despois de ir alcanzando as súas mellores prestacións de cara ao\nfinal de liga e as súas xogadoras, moi motivadas, teñen a intención de\ncompensar cunha vitoria en Lugo a derrota que no partido da primeira volta sufriron ante as pupilas de J.\nValle. Espérase, pois, que sexa un partido competido e de alta tensión,\nde resultado incerto, aínda que se habemos de apostar, o faremos polo FisiomásZalaeta.\nXUVENÍS EMEVE ÉLIDE – FISIOMÁSZALAETA CASA DO DEPORTE, LUGO, DOMINGO 17:00\nO autobús de Autos Cancela que cubrirá o desplazamento a Casa do Deporte de Lugo, sairá desde o Instituto Zalaeta o domingo ás 14:45.\nBon viaxe e boa sorte !


errado (feminino: errada) participio1 Participio do verbo errar. adxectivo2 Que contén erro. Segue unha estratexia errada. No letreiro figura un nome errado. SINÓNIMOS equivocado, erróneo\nSubstantivo masculino. Arbusto da subdivisión das anxiospermas de folla pe... Máis


Vimos de descubrir esta web de Lingua. Feita polos profesores Anxo González Guerra e Vitoria Ogando Valcárcel , contén abundante material para traballar a Lingua, tanto como materia como na súa vertente de lecer. Cantigas, léxico específico, encrucillados... Parécenos moi completa e...¡segue medrando! Parabéns aos seus creadores.\nPublicado por olga en 11:05\nEtiquetas: lingua, recursos en galego\nA vos, por tanto traballo de calidade.


Europa Press 07 octubre 2020 21:03 h.\nDurante o estado de alarma decretado polo coronavirus mantívose a atención dos avisos recibidos no 012 e os traballos por parte do operativo\nA directora xeral de Administración Local, Natalia Prieto, fixo balance do Plan de loita contra a vespa velutina acordado entre a Xunta e a Federación Galega de Municipios e Provincias (Fegamp) e destacou que, desde a súa posta en marcha a finais de xaneiro, o operativo de Seaga encargado do mesmo retirou preto de 13.000 niños.\nPrieto participou este mércores nunha visita ás instalacións da empresa pública en Guísamo, onde tamén recordou que están adheridos a este plan 285 concellos, o que supón o 90% dos municipios galegos.\nPor provincias, os operarios de Seaga eliminaron ou neutralizaron máis de 6.500 niños na Coruña, case 4.000 en Pontevedra, máis de1.400 en Lugo e máis de 900 en Ourense. A maioría dos niños foron retirados nun prazo de menos de cinco días hábiles, ao estar situados a menos de 25 metros de altura e en lugares accesibles.\nNalgúns casos do total de 23.730 avisos recibidos no Teléfono de Atención e Información á Cidadanía 012, explicou a Xunta, non procede actuación ou están aínda pendentes de actuacións posteriores. Ademais, atendéronse 456 incidencias que, polas súas circunstancias ou situación, correspondían inicialmente a urxencias.\nO Plan conta cunha dotación de 2,3 millóns de euros de fondos propios da Xunta e do Fondo de Cooperación Local\nNatalia Prieto explicou que o Goberno galego presta a través deste plan unha atención "centralizada e coordinada cos concellos" para facer fronte ao aumento da presenza da vespa velutina en Galicia nos últimos anos.\nDe feito, precisou que a Xunta xa viña traballando desde 2014 nun programa de vixilancia e control para minimizar o impacto da especie na comunidade e decidiu posteriormente redobrar esforzos.\nO Plan conta cunha dotación de 2,3 millóns de euros de fondos propios da Xunta e do Fondo de Cooperación Local. O operativo de Seaga encargado da retirada de niños conta con 80 efectivos, a maioría deles no equipo de intervención distribuído entre os centros de Santiago de Compostela, A Coruña, Lugo, Ourense e Pontevedra; aos que se suma un equipo de coordinación con profesionais de perfil técnico e administrativo.\nA Xunta mantivo durante o estado de alarma decretado polo coronavirus a atención dos avisos recibidos no 012 e os traballos por parte do operativo.\nA Xunta retirou 13.000 niños de vespa velutina ao amparo do seu...


O arroaz “Íxaro”, 22 anos de convivencia - ValmiñorTV\nInicioO arroaz “Íxaro”, 22 anos de convivencia\nA presenza regular de arroaces ao longo de toda a costa galega permite ir ano a ano engadindo novos rexistros e novos exemplares ao banco fotográfico de fotoidentificación de Galicia que dende os anos 90 foi elaborando CEMMA. Hai individuos que só foron vistos unha vez, e outros que son vellos coñecidos e foron acompañándonos ao longo destas últimas décadas de investigación. Un deles é IX14: “ÍXARO” para os que o coñecen ben.\nNo ano 2000 foi recollida unha imaxe súa en Punta Balea, Cangas, e foi xa identificado como macho adulto dado o marcado da súa aleta. Dende aquel primeiro avistamento, foi visto con regularidade en anos posteriores tanto na ría de Vigo, na de Pontevedra e na de Arousa.\nAínda que nunca se obtivo unha proba fotográfica desta identificación do sexo, que só sería posible nunha fotografía ventral nalgún salto, a evolución da súa aleta dorsal nos anos posteriores confirmouna. Polo tanto, e tendo en conta a idade de madurez sexual nos arroaces, ÍXARO ten como mínimo 32 anos, aínda que poderían ser máis.\nHai 3 anos que deu o salto á Coruña, aínda que, como soe pasar cos machos de moita idade, case sempre é visto en solitario. A súa presenza na costa de Dexo en Oleiros, e na ría de Cedeira pode comprobarse cada pouco; ademais das fotos recibidas, o seu branco estandarte, a súa peculiar aleta dorsal, o delata. “Vin un arroaz coa aleta branca”, din os mariñeiros ou paseantes da costa.\nPara qué serve a fotoidentificación?\nO seguemento de fotoidentificación levado a cabo por CEMMA dende hai vintecinco anos desvelou o comportamento dos arroaces relativo ao seus movementos, residencia local, asociacións entre individuos e mesmo desprazamentos a longo prazo.\nAínda que os movementos entre Rías son os máis habituais, rexistráronse movementos máis pequenos de 200 a 600 km ida e volta, ou mesoescala como por exemplo de ida e volta nunhas semanas de Vigo á mariña lucense. E tamén grazas á colaboración con entidades ou centros de investigación doutras áreas, comprobáronse movementos de máis de 1.000 km ou de macroescala, entre Galicia e Euskadi, ou cara o sur, de ida e volta, ao Algarve ou o Sado en Portugal.\nAo levar a cabo este traballo nas catro Rías do sur, e a colaboración con Cruz Vermella de Coruña para poder cubrir Coruña e Ares, recóllense datos que axudan a comprender mellor os movementos poboacionais, pero tamén a desvelar pequenas historias como a do reinado de ÍXARO.


Amarre e correa\nCorrea de cinto de seguridade\nAMARRAXE E CORTE\nWEBBING DE CINTA DE SEAT\nBenvido a Narrowtex\nPara obter recursos en liña e actualizacións sobre COVID-19 en Sudáfrica, visite SAcoronavirus.co.za\nFundada en 1969, Narrowtex cumpre 50 anos de excelencia na fabricación. Narrowtex é un fabricante e exportador de cintas de poliéster tecidas, amarre de poliéster tecido, cintas compostas, cintas unidas, cintas de cintos de seguridade, cintas industriais e cintas para cortinas.\nPor experiencia e coñecementos técnicos, xunto con estándares de calidade premium, Narrowtex converteuse nun establecemento ben recoñecido nos mercados locais e internacionais, distribuíndose o 55% dos volumes de produtos a Europa, Estados Unidos e Australia.\nEn liña co noso compromiso de mellorar continuamente o rendemento e manternos á vangarda do estreito mercado téxtil, Narrowtex ten as seguintes acreditacións:\nO laboratorio actualizado das instalacións de produción de Narrowtex úsase para probas continuas en diferentes etapas de produción, garantindo a nosa entrega consistente de produtos superiores.\nNarrowtex tamén usa laboratorios acreditados para calibración, é dicir, máquina de tracción e ten os certificados de calibración emitidos polo laboratorio acreditado. Se os clientes o requiren, Narrowtex pode proporcionar o seguinte:\nInforme de proba de tracción\nEstes certificados enumeran as especificacións do cliente e os resultados reais das probas.\nA instalación de produción e sede central de Narrowtex atópase en Sudáfrica, na serena cidade de Estcourt, no medio do país, onde os residentes cumpren os requisitos de persoal da fábrica, proporcionando un emprego moi necesario na zona. Isto forma parte do programa de responsabilidade social Narrowtex que tamén axuda ás escolas locais con necesidades financeiras ou doutras necesidades específicas de capital.\nNarrowtex forma parte do Grupo NTX que forma parte de SA BIAS Industries Pty Ltd.\n253 Estrada Loskop\nAmarre de poliéster tecido\nCorreas de poliéster tecidas\nCinta adhesiva / Hotmelt\nCaracterísticas de amarre e amarre Narrowtex\nSolucións de carga para amarre\nCopyright © 2020 | Narrowtex é unha parte do grupo NTX que forma parte de SA BIAS Industries Pty Ltd.


Parroquia dos Tilos: junio 2017\nTODO É GRAZA\nHoxe, ante a óptica dun crente en Xesús, e mirando cara atrás, non cincuenta anos senón sesenta e dous, debo facer un público recoñecemento: na miña vida todo o considero graza, incluso cando, en varios momentos deste montón de anos non o sentía así.\nRepito todo é graza: nacín no seo dunha familia humilde, nunha aldea (Vilacoba, no concello de Lousame); xunto cos meus pais (Heliodoro e Teresa) nacemos e medramos cinco irmáns (dos cales só tres seguimos peregrinando). A escola e a igrexa parroquial conformaron, xunto coa familia, unha trindade dun neno que, aos dez anos, é invitado a ir ao Seminario como única oportunidade de seguir estudando e como sementeiro de vocacións sacerdotais. Alí, en Belvís, lonxe de tódalas vivencias da miña nenez, encontreime cun montón de rapaces e non tan rapaces que, dirixido por un grupo de cregos (non creo que fose equipo sacerdotal), nos instaba a formarnos en catro actitudes: piedade, disciplina, urbanidade e aplicación. Endexamais escoitara semellantes termos pero, hoxe, non daquela, son consciente da súa grande importancia na formación e crecemento persoal. Así, nun clima de multitude, fómonos modelando como persoas e, incluso, na incipiente vocación sacerdotal. Pasan tres anos, e grazas a D. Lucas de Oriol e Urquijo coa mediación da familia López Calo, puiden seguir no Seminario; rematada a etapa humanística en Belvís, pasamos ao Seminario Maior para seguir coa formación filosófica e teolóxica. Non quero pormenorizar nin nos formadores nin nos profesores nin, sequera, na alimentación; aspectos que, vistos desde hoxe, son un argumento máis para afirmar que a presenza e a graza do Señor se fai viva e presente en circunstancias, persoas e situacións moi dispares.\nAcabada a etapa formativa, chega, o 23 de xullo do ano 1967, a ordenación sacerdotal. Miras o presente e, sobre todo, miras o futuro dun sacerdote novo, sen ser moi consciente do que vai implicar para un, para a Igrexa e para a sociedade, o Concilio Vaticano II, recentemente concluído. Ao mesmo tempo, quizais sen darlle a importancia que logo tivo, vai pasar coa revolución estudantil do ano 1968. No nivel persoal, ambos os dous acontecementos van marcar as miñas inquedanzas de cura e crego recentemente ordenado.\nFun enviado a unha parroquia (S. Cosme de Oíns) do concello de Arzúa, onde redescubrín a bondade, a relixiosidade e a proximidade da xente desta parroquia.\nDous anos despois destináronme como coadxutor a S. Martín de Noia, outra experiencia distinta e que me esixía unha presenza máis actualizada cun novo tipo emerxente de mocidade (falo dos anos setenta). Sete anos despois, previa petición, fun enviado a Ordoeste e Barcala, engadindo logo Corneira (todas no concello da Baña). Ao mesmo tempo matriculeime na facultade de Psicoloxía co único interese de formarme, e de sentirme, con 32 anos, mozo entre mozos/as de 18 anos. Tras rematar Psicoloxía, fun enviado a Roma e, á volta, encargáronme a Pastoral Familiar na Diocese xunto coa adscrición a S. Xoán de Calo. Catro anos despois (1989) propuxéronme crear unha parroquia nova, como comunidade canónica, pois como tal comunidade cristiá xa nacera anos antes; e aquí sigo hoxe. Esta é a parroquia de S. Francisco de Asís dos Tilos, no concello de Teo.\nCincuenta anos despois, vexo todo isto como don e como graza; máis que dar recibín moitas ensinanzas que me foron forxando para ir corrixindo aspectos e integrándoos na vida persoal e sacerdotal; cincuenta anos nos que, xunto as cruces diarias sempre atopei “cireneos”, expresión da presenza do Señor Xesús na tarefa dun cristián sacerdote.\nA súa compaña sempre foi para min apoio e estímulo para seguir adiante. Dende hai vinte anos que resido no complexo parroquial de S. Francisco de Asís dos Tilos, sempre tiven dous veciños, irmáns sacerdotes, Luis e José Antonio Seoane Ares, pero, en todo momento, e quero confesalo con toda humildade, teño un amigo, día e noite, ao que cando estou a punto de quedar durmido lle digo: “Xesús, amigo e veciño, quedas de garda”, ao mesmo tempo que lle pido graza e perdón. Asegúrovos que non falla.\nDeixo para o final un recordo especial e entrañable para os compañeiros de promoción, sacerdotes e segrares: grazas por estar sempre aí; grazas pola vosa amizade; grazas, pois a vosa constancia fixo e fai posible que durante estes anos nos xuntásemos para rezar, para celebrar e para fortalecer a nosa amizade. Grazas, grazas, grazas.\nP.D. Non sei o que o Señor nos ten gardado, pero o que me gustaría é que agora fose toda a xente da parroquia dos Tilos: unha comunidade como era a dos anos 90; comunidade viva, comunidade profética (que denunciaba os males e carencias e, que ao mesmo tempo, loitou para que aquela veciñanza fose tamén unha comunidade cristiá (chegando a constituírse en parroquia); que a nosa parroquia fose un fiel reflexo da primeira comunidade dos apóstolos: na fracción do pan, na escoita da Palabra e na oración. Neste primeiro domingo de xuño, día de Pentecoste, o Señor envíanos o seu Espírito; só fai falla a nosa vontade de facer realidade este proxecto de comunidade.\nEtiquetas: Fe, Historia, Iglesia, Parroquia, Programa de vida, Sabiduría\nBoletín xuño 2017\nBoletin xuño 2017 de parroquiadostilos\nEtiquetas: Agenda, Boletín, Parroquia


"Hai maior visibilidade LGTBI pero isto trae consigo máis ataques" - Praza Pública\nA bandeira do arco da vella, no pazo de Raxoi © Concello de Santiago de Compostela\nGalicia celebra este martes o Día Internacional do Orgullo LGTBQI (Lésbico, Gai, Transexual, Bisexual, Queer e Intersexual). Administracións, colectivos, movementos sociais, partidos políticos e milleiros de persoas reivindican o dereito a vivir e querer como lles preste, a liberdade, a igualdade... E fano conmemorando os disturbios de Stonewall de 1969 en New York. Agroman bandeiras multicor, que penduran en Concellos e edificios públicos, e dirixentes enorgullécense da súa defensa dos dereitos de todos e todas. É dabondo? Pregúntanse tamén as asociacións LGTBQI poucos días despois da masacre de Orlando e da alerta constante ante o incremento dos ataques homofóbos no Estado. E nun mundo onde aínda se castiga a homosexualidade en 64 Estados, onde arredor de vinte contemplan a pena de morte ou onde cardenais claman contra "o imperio gai" ou hai concelleiros electos que contratacan coa "fiesta del machote".\n"Logo de ver os últimos acontecementos de Orlando, de ver como en España tamén hai agresións cada día, está claro que quedan moitas cousas por facer", din desde Arelas (Asociación de Familias de Menores Trans), que si considera que "hai maior visibilidade e iso é bo", pero que aclara que "iso trae consigo tamén un maior número de ataques LGTBQIfóbicos", contan.\n"Hai maior visibilidade LGTBI e isto trae consigo tamén un maior númer de ataques", lembra Arelas\nDesde o colectivo Ultreia destacan tamén que as agresións "seguen a existir" e que "houbo mesmo un incremento", e instan a "solucionar unha situación sobre a que se teñen que tomar medidas". "As administracións tómanas, pero moi pouco a pouco; os gobernos responden lentamente", advirten. Pola súa banda, a Área de Liberdade de Expresión Afectivo-Sexual de Esquerda Unida (ALEAS-EU) reivindica os "referentes que loitaron e que loitan por mundo para todas e todos" pero tamén que "é moito o traballo que queda por diante" "As agresións van en aumento e aínda que os pasos dados non son en van, quédanos moito polo que pelexar e seguir na rúa", din.\n"As administracións toman medidas pero moi pouco a pouco; os gobernos responden lentamente"\nPara Arelas, a "inmensa maioría da sociedade segue sen estar preparada nin quere aceptar uns colectivos que queren saír das súas gaiolas, do armario" e insiste en que "a sociedade non está respondendo como ten que responder á maior visiblidade do mundo LGTBI". "Hai fobia e odio, abonda con ler artigos que se publican, como o dun xornal galego de hai tan só uns días", explica Cristina Palacios, voceira do colectivo, que lembra tamén que "o acoso que sofren rapaces trans nas aulas tamén existe e segue, por moito que a Xunta diga que non o hai". "Temos que celebrar o Día do Orgullo e temos que seguir traballando", engade.\nPreguntados os colectivos pola resposta das administracións, desde Ultreia cren que, en moitos casos, continúan "invisibilizados" e que a resposta dos gobernos "é moi ambigua". "É certo que reivindican en datas coma esta pero non sabemos moi ben cara a onde van as súas intencións; falta valentía, tamén", explican.\n"As administracións soben ao carro do traballo dos colectivos, e así debe ser"\nEn Arelas cren que o apoio das administracións "é certo que é maior" pero tamén porque "eles son os primeiros conscientes de que estamos nunha sociedade LGTBQIfóbica, por moio que o neguen". Ademais, cre que esta reacción positiva dos poderes públicos é "froito do traballo que fan as asociacións" que si cre que ten "moito apoio" desde outros moitos organismos. "As administracións soben ao carro e así debe ser", engade.\nPara ALEAS-EU, a clave é "seguir insistindo en dous eixos: a búsqueda do compromiso institucional real en canto á loita e conquista de dereitos LGTBI, e a búsqueda dunha maior unidade dos colectivos e activistas LGTBI". "Unha unidade de acción dende a diversidade que nos caracteriza, seguindo o gran exemplo do movemento feminista galego e do nacemento da Plataforma Feminista Galega", din nun comunicado. E lembran que, nun ano no que está de actualidade a dura realidade das persoas refuxiadas, "non debemos esquecernos de todas as refuxiadas LGTBI que son perseguidas no mundo, en países onde se as segue a matar, por exemplo, Arabia Saudita, Emiratos Árabes Unidos, Irán, Mauritania ou Iemen".\nCon motivo do Día do Orgullo, foron maioría as administracións que o celebraron. Vilas e cidades penduraron a bandeira do arco da vella nas súas casas consistoriais. Na capital, o alcalde de Santiago, acompañado por varios membros da Corporación e por integrantes de Ultreia, deu lectura a unha declaración institucional asinada por todos os partidos políticos. Martiño Noriega destacou que "nos últimos anos e grazas á mobilización e a loita impulsada polo colectivo LGTBI tense avanzado mito no ámbito lexislativo, pero pese aos avances persisten arraigadas formas de violencia por causa da orientación sexual e a identidade de xénero".\n"Pese aos avances persisten arraigadas formas de violencia por causa da orientación sexual e a identidade de xénero", destaca Noriega\nDesde Pontevedra, o seu alcalde, Miguel Fernández Lores, reivindicou “a diversidade, o dereito de todo o mundo a exercer a súa sexualidade con normalidade, independentemente das características que teña”, xunto aos portavoces dos grupos municipais. Mentres que en Lugo, a concelleira de Benestar Social, Igualdade e Inclusión, Ana González, xunto a membros da corporación, asistiu á lectura do manifesto polo Día Internacional do Orgullo LGTBI e lido polo presidente da Asociación pola Liberdade Afectiva e Sexual de Lugo (ALAS). Nel, fíxose fincapé na "necesidade de construír unha sociedade inclusiva e libre, onde a educación xoga un papel fundamental para promover o respecto ás diferentes orientacións sexuais".\nNa Coruña, o alcalde Xulio Ferreiro tamén leu unha declaración institucional e destacou que “A Coruña avanza na realidade dunha cidade libre de violencias machistas que garanta o dereito á igualdade inclusiva”. Ante a fachada do pazo de María Pita, cunha gran bandeira do Orgullo pendurada, o rexediro manifestou o "compromiso" da administración local "coa defensa da igualdade de todas as persoas, polo recoñecemento e inclusión de todas as diversidades e o total rexeitamento de calquera tipo de discriminación ou violencia por cuestións de orientación sexual e/ou de identidade de xénero”.\nSestayo amosa a súa preocupación ante "algunhas condutas" de "acoso" na escola ao estudantes "por ter unha orientación sexual diferente"\nEn Ferrol, a concelleira de Benestar Social e Igualdade, e tenente de Alcalde, Beatriz Sestayo, presidiu o acto no que fixo fincapé “nunha maior sensibilización para o recoñecemento da igualdade”, amosando a súa preocupación “ante algunhas condutas” que se teñen rexistrado no ámbito escolar de “acoso” e discriminación de estudantes polo feito “de ter orientación sexual diferente”.\nOurense sumouse tamén á celebración con con campaña divulgativa, cine, obradoiros e iluminación das Burgas coas cores do arco iris. Na capital ourensá, como noutras moitas cidades, os actos polo Orgullo LGTBI levan xa varios días. Na Coruña ou en Vigo, cun amplo programa que na urbe olívica remata hoxe cunha festa e, noutros lugares, con manifestacións en diferentes puntos.\nConmemoración do Día do Orgullo en Lugo © Concello de Lugo\nDía do Orgullo, no balcón municipal, en Pontevedra © Concello de Pontevedra


CROQUES: Molina referíuse por fin á Consellería de Cultura\nPublicado por Perfecto Conde en 16:24\nComo de moitos, tamén do vate Molina Sánchez poderíase decir "dente lupus, cornu taurus petit"...\nEste tal poeta ministro Molina non se dignou acompañarse da conselleira galega de Cultura, algo que lle debería ser propio, pero tivo moi a ben comer na Coruña con Paco Vázquez e outros conmilitóns do PSOE.\nHai que dicilo dunha vez, agora non temos un ministro de Cultura. Temos un aspirante a cacique galego que viaxou á conta do Estado a Galicia para montar a súa tenda electoral. Só así se entende o seu comportamento. Que papel xoga en todo isto o baixoperfilado Touriño? Facer de comparsa e aguantar dous anos no poder. Se cadra, mentres tanto, aínda se amaña algunha vidiña. Pobre socialismo galego e pobre Pablo Iglesias.


Éxito concerto de Vizcaino en El Rincón de los Artistas en Vigo\nInicio » NOTICIAS » Management » Éxito no concerto de Vizcaíno en El Rincón de los Artistas en Vigo\nÉxito no concerto de Vizcaíno en El Rincón de los Artistas en Vigo\nXabier Vizcaíno segue xirando coa súa Diáspora, desta vez en El Rincón de los Artistas en Vigo\nEste venres 2 de xuño ás 23.00h en El Rincón de los Artistas de Vigo, Xabier ofreceu un concerto íntimo-acústico xunto a Sofía Fernández e Tito Calviño.\nVigo é a sétima parada dun tour tras ofrecer concertos en Sarria, A Coruña, Monterroso, Ourense, Melide e Lugo. O artista seguirá na estrada presentando o disco.\nTralo seu último traballo: Alas de papel, o artista volve cun novo traballo de estudio con temas en galego e castelán, destacando cancións coidadas, con estilos rock, folk, pop e con innumerábeis colaboracións estelares no seu disco.\nO concerto de presentación conta coa colaboración de El Rincón de Los Artistas e a produtora Abella Creativa.\n← Fálame do silencio seleccionado no Festival Cinerama 2017\nDiáspora de Vizcaíno xa está disponible en todas as plataformas dixitais →


Convocadas en Galicia as axudas da PAC, coa xestión dos xurros pendente de resolver - Campo Galego\nInicio / Axudas / Convocadas en Galicia as axudas da PAC, coa xestión dos xurros pendente de resolver\nA orde da convocatoria inclúe as axudas directas a gandería e agricultura, así como as axudas de desenvolvemento rural. O prazo de solicitude remata o 30 de abril\nO Diario Oficial de Galicia publica hoxe a convocatoria das axudas da Política Agraria Común (PAC) para o 2018. A orde inclúe tanto os pagos directos a agricultura e gandería como as axudas ligadas a desenvolvemento rural. O prazo de solicitude remata o 30 de abril.\nA orde da PAC deixa aínda sen concretar como se resolverá en Galicia a xestión dos xurros. De acordo co disposto polo Ministerio, a Xunta prohíbe a aplicación de xurro mediante sistemas de prato, abano e canón, se ben indica que poderase regular a aplicación de excepcións a esa prohibición.\nTamén se establece a obriga de enterrar os estercos sólidos no menor prazo de tempo posible tras a súa aplicación, aínda que quedan fóra desa obriga os cultivos por sementeira directa ou labra mínima, os pastos e as achegas do esterco en cobertera co cultivo xa instalado.\nA convocatoria das axudas inclúe o pagamento básico, as axudas asociadas (vacas nutrices, vacún de cebo, vacún de leite, ovino e cabrún, cultivos proteicos e legumes de calidade), así como as axudas de desenvolvemento rural, que suman un importe superior a 34 millóns de euros.\nAs axudas de desenvolvemento rural divídense do seguinte xeito: pagamentos para zonas con limitacións naturais (17,5 millóns de euros), axudas de agroambiente e clima (14,6 millóns de euros), axudas relativas á agricultura ecolóxica (2,5 millóns de euros) e primas anuais das axudas para mantemento de terras non agrícolas forestadas (255.000 euros).\nEntre os cambios que se introducen este ano na convocatoria, figura unha nova consideración sobre os pastos permanentes. Este ano, en superficies de pastos arbustivos ou con arboredo xa non é exixible a predominancia de cuberta de herba ou forraxes herbáceas, sempre e cando as especies arbustivas ou arbóreas sexan utilizadas na alimentación do gando.\nEste ano modifícase a valoración dos pastos arbustivos, nos que non será esixible a pedrominancia de herba\nPor outra banda, no que respecta ás axudas a zonas con limitacións naturais (ZLN) distintas das zonas de montaña, destaca o incremento no número de concellos nos que os agricultores e gandeiros poderán beneficiarse da achega, pasando de 89 a 179.\nAumenta o número de concellos con zonas de limitacións naturais distintas da montaña, que pasan de 89 a 179\nA campaña de axudas da PAC en Galicia 2018 suporá un investimento de fondos europeos no rural galego de 190 millóns de euros, que chegarán a máis de 33.000 gandeiros e agricultores. Estas achegas proceden dos pagamentos directos da PAC (Fondo Europeo Agrícola de Garantía, Feaga) e das medidas de desenvolvemento rural.\nUnha vez finalizado este prazo e ata o 31 de maio os solicitantes poderán presentar peticións de modificación para eliminar, cambiar ou engadir réximes de pagamentos directos, medidas de desenvolvemento rural, parcelas individuais ou dereitos de pago individuais. Tamén se acepta a presentación de solicitudes tras o 30 de abril, pero establecéndose penalizacións por cada día de retraso.\nA campaña 2017 da PAC aínda está en marcha, dado que estas tempadas comezan o seu prazo ordinario de pagos o 1 de decembro de cada ano e rematan o 30 de xuño do ano seguinte. A día de hoxe, o Fogga leva abonado un total de 152,3 millóns de euros (137,3 millóns en axudas directas e 15,1 millóns en axudas ao desenvolvemento rural) a 26.000 beneficiarios, o que supón case un 49% máis respecto das axudas pagadas na mesma data na campaña pasada (102,7 millóns de euros). Os pagos pendentes, ata 170 millóns, aboaranse proximamente e sempre dentro do prazo que remata o 30 de xuño.


A Xunta Electoral ordena á Televisión de Galicia «neutralidade informativa» na campaña electoral – Luzes\nO Bloque Nacionalista Galego (BNG) denunciou en precampaña a falta de cobertura informativa da súa candidata, Ana Pontón. A CRTVG presentou un recurso e a Junta Electoral rexeitouno, recoñecendo o trato distinto entre partidos políticos por parte da canle pública.\nA obxectividade dos medios públicos galegos é unha cuestión controvertida desde hai anos. De camiño ás urnas fíxose máis visible e por iso o BNG puxo unha denuncia en precampaña, cando a formación nacionalista asegurou que os informativos da Televisión de Galicia (TVG) descartaron as mensaxes da candidata, Ana Pontón. Foron tres programas onde se eludiron as súas declaracións e optouse por unha narración en off, moi dispar ao resto de partidos políticos.\nO BNG instou á Xunta Electoral Central a que se establecesen medidas «compensatorias» ao ver «vulnerados os seus dereitos na cobertura informativa». A JEC sinalou na súa resolución que os medios «teñen a facultade de optar por un determinado formato informativo» seguindo para iso «criterios xornalísticos», pero sostén que os candidatos «non deben de ser tratados polos devanditos medios de forma discriminatoria». Iso supoñería faltar aos «principios de igualdade electoral e neutralidade informativa na súa programación». Ademais, lembrou que o BNG si ten representación no Parlamento galego, a diferenza de outros grupos aos que TVG lles deu espazo no telexornal.\nPara a JEC, a queixa do BNG «está fundada por non respectarse a neutralidade informativa en toda a programación», e pediu á TVG responsabilidade, neste caso, previo ao comezo de campaña. Na súa resolución, o órgano que vela polo cumprimento electoral ratifica que o tratamento ao BNG foi «distinto» a outras dúas formacións políticas por «non incluír declaracións» de Pontón, cando si se deu cos demais. Da mesma maneira sinala que a omisión se deu ata en tres ocasiones, o 16, 17 e 19 de xuño, xa en tempo de precampaña. «Unicamente inclúese información sobre o acto, pero sen intervención do seu líder», recolle o texto.\nA Corporación da Radio e Televisión Galega (CRTVG) presentou un recurso, pero a Junta Electoral Central desestimouno. Na resolución, a JEC considera que a xustificación da CRTVG non é «obxectiva e razoable» e que «a racionalidade que é inherente á interdicción da arbitrariedade leva a establecer diferentes criterios para o tratamento informativo en función da distinta natureza do acto público». A JECrecoñece «certa flexibilidade» pero considera que «o respecto ao principio de igualdade entre as candidaturas debe ser idéntico».\nA man do PP na CRTVG\nA autoridade do PP nos medios de comunicación públicos quedou reflectida en máis dunha ocasión nos informativos. En maio, o presidente da Xunta, Alberto Núñez Feijóo, declarou loito oficial polas vítimas de COVID-19 e a TVG ordenou aos presentadores que se vestisen de negro ao día seguinte. Noutra ocasión máis recente, Marta Darriba levou a contraria á JEC ao acabar o debate electoral deste luns, cando mirando a cámara, reivindicou o traballo da TVG desde a «proporcionalidade, neutralidade e igualdade».\nVestidas de negro tamén, pero por motivos moi diferentes, as xornalistas de Defende a Galegadenunciaron estas palabras. «Dime de que presumes…por dicilo máis veces non vai ser verdade. A CRTVG carece de imparcialidade e de pluralidade». Máis de 100 «venres en negro» continúan reivindicando o persoal da canle pública un trato parcial fose dos intereses do Executivo autonómico, o cal nega calquera influencia na TVG e pon por encima a profesionalidade dos xornalistas.\nTags: Alberto Núñez Feijóo, BNG, campaña electoral, Defende A Galega, eleccións autonómicas, Eleccións galegas


Entradas esgotadas na era COVID-19 - Mundo Escénico\nSen embargo, esa sensación de que a cultura está a ter unha gran demanda non é máis que iso, unha sensación. Cando entras nun teatro, nun auditorio ou acudes a un espazo con aforo controlado miras ao teu redor e daste conta de que en realidade está moi lonxe de estar cheo. Isto afecta ao público, pero entendo que moito máis aos artistas que desde enriba do escenario teñen que lidiar non so cos rostros anónimos case carentes de expresións (cousa que me parece durísima para eles), se non cun falso aforo completo que contrasta con esa ilusión de ver colgado o cartel de “completo” antes de comezar a función.\nE é que se o pensamos ben isto nunca foi así, ou polo menos eu non recordo que houbese tantas entradas esgotadas de forma tan continuada e é difícil crer que nesta situación haxa máis público do que había en circunstancias normais. Obviamente a causa de todo isto está clara: unha redución nos aforos drástica e ás veces incluso ridícula na que en espazos de 1000 butacas so se permiten 60 espectadores. E entón penso: realmente é para alegrarse que se esgotaran as entradas? Ou é para entristecerse porque significa que probablemente máis xente acudiría e non pode por unhas normas absurdas? Realmente estase quedando xente sen poder gozar dos espectáculos? Canta xente? Difícil sabelo.\nPenso que nestes tempos difíciles é agradable (e necesario) ver o lado positivo das cousas. E un aforo completo (ainda que limitado) é un aforo completo, que en definitiva significa que á xente sigue necesitando os espectáculos a pesar de todo, porque a cultura é segura, porque a cultura forma parte de nós, porque sen cultura non hai futuro.\nCategorías Actualidade, Opinión Etiquetas aforo completo, coronavirus, covid-19, cultura segura, entradas esgotadas, pandemia Navegación de artigos


Antón Pena dixo...\nNoraboa polas viaxes que nos propós, coma preciosa entrada! Os muíños recordan aos de Estaca de Bares, tamén impresionantes sobre os cantís do norte.\nSe non os coñeces, visitar a zona e os muíños hache dar un día inesquecible, seguro!\n22:33 do 25 de xaneiro de 2015\nGrazas Antón!, tratarei de visitalos máis pronto que tarde. Unha aperta\n15:44 do 2 de febreiro de 2015\nBoas Ivàn! Fermoso lugar q nos viu medrar, so comentar que os muîños pertencen A Ribeira de Cerqueda e son os Muîños da Ribeira, de feito nin se atopan en Ardeleiro. Foi un erro nomealos así, por facer as cousas sen importar a sùa historia. Por sorte e moi agradecida, recuperaron o nome q tiveron sempre, Os Muîños da Ribeira. Unha aperta, se tendes oportunidade, non perxades de ir!\n22:24 do 3 de marzo de 2017\nCon toda a humildade pídovos desculpas polo erro. Sabía que estes muíños estaban preto do lugar de Ardeleiro, e denantes de achegarme a velos, toda a información da que dispoñía referíase a eles como Os Muíños de Ardeleiro.\nGrazas ao teu comentario puiden indagar un chisco máis e decateime que a mesma páxina do Concello de Malpica refírese a eles como Os Muíños da Ribeira. Polo tanto, como podes observar, decidín corrixir este erro e mesmo modificar o título da entrada.\nAsí pois, moitísimas grazas polo teu comentario e convídote a pasar por esta fraga sempre que queiras.\nUnha forte aperta, Mabel!\n09:30 do 6 de marzo de 2017


CuaRTo oSCuRo | DoRViSou\n15 de noviembre de 2007 - 13:17\t - Ollares Do Tempo\nFoi alí, na Torre de Hércules, nunha marabillosa mañá da sempre alegre primaveira. Pero desta vez non foi con ela, tirado na herba e mirándolle aos ollos como saltou a chispa do amor. Foi na azotea da Torre cunhas acuarelas...\nGustábame a pintura, mesmo me apuntara nun taller na calle da Torre que era onde vivía. Aquela mañá subira á torre para pintar non sei que. Ao fondo, Santa Cristina, Bastiagueiro, o faro de Mera. Máis preto a cárcere, Monte Alto, Riazor, San Pedro de Visma... aquelo era tan inmenso como imposible de pintar para min e preferin deixalo como estaba. Nacendo desta frustación e impotencia o meu interés pola fotografía. Xa vivía cun dos grandes artistas nunha casa que parecía un grande cuarto oscuro, Santiago Mato e Cesar Dopico, así que, non era difícil contaxiarme do entusiasmo desta xente, nesta outra aventura. A fotografía axudoume a descubrir un marabilloso mundo arredor e dentro de min mesmo, a mirar, a soñar... Agora mesmo, a minha vida sen a fotografía sería como un libro sen letras.\nAS CARTAS DE AMOR RIDÍCULAS\nCaMiÑoS Da ViDa...\nBeatriz\t- 25 de noviembre de 2007 - 11:00\nmenos mal que se che deu por andar a turrar da fotografía, sen ela os meus ollos quedarían sen descubrir, por exemplo, un xardín de vides abrazadas á vida ou as soidades dos que simplemente miran perdidos o mar.\nunha aperta, paco e a seguir retratando(nos).\nO Raposo\t- 20 de noviembre de 2007 - 23:35\nA fotografía ten algo máxico. Atrapa momentos, imaxes, xestos, que doutra forma esvaeríanse para sempre, e deixaos aí, como nun mundo sen tempo, pero o alcance de todos.\npaideleo\t- 17 de noviembre de 2007 - 22:07\nGústame a fotografía como a ti e a cámara dixital é un invento marabilloso.\nTi tés unha man especial para a fotografía que xa quixera eu ter...quizais co tempo...\nManuel Busto\t- 16 de noviembre de 2007 - 11:58\nXa temos outra cousa en común: o noso pasado coruñés. A min marcáronme para sempre: a muller, as fillas, os primeiros destinos no traballo, os amigos, o mar, as rías... e a fotografía.\nAínda a boto de menos hoxe. Mañá intentarei estar alá.\nNinsesabe\t- 16 de noviembre de 2007 - 10:54\nBen di Zeltia que a fotografía é maxia, por iso non dou unha a dereitas, que a min nunca me saían os xogos de maxia...\nE tamén atina Peke, dijo eu, en que ten aljo de mentira. E dende que hai Photoshop, xa nin che digo...je,je,je\npeke\t- 16 de noviembre de 2007 - 09:48\nA fotografía é moito, incluso mentira.\nzeltia\t- 15 de noviembre de 2007 - 14:15\nEs que la fotografía es magia. atrapa un segundo que ya pervive para siempre en tu memoria. No cambia, ahí sobreviven hasta las miradas de los muertos.\n← Ao MeSTRe...\n¿oS MoNoS e oS ouTRoS... →


Gas Natural Galicia investirá 1,3 millóns de euros en dar subministro a Santa Comba - Noticias de Galicia\nGas Natural Galicia investirá 1,3 millóns de euros en dar subministro a Santa Comba\nDará servizo a unhas 1.200 vivendas\nPUBLICADO EN: Noticias de Galicia ► A Coruña ► Local Portada ► Portada esquerda ► Santa Comba ▼\nGas Natural Galicia investirá un total de 1.328.000 euros para levar a subministración de gas natural ao municipio coruñés de Santa Camba. Así, o delegado de Novas Poboacións Zona Norte de Gas Natural Distribución, Arsenio Talavera, presentou aos veciños de Santa Comba o proxecto de gasificación.\nEn concreto, este proxecto permitirá que, nos próximos anos, sobre unhas “1.200 vivendas, comercios e industrias do núcleo urbano” poidan empregar esta enerxía, segundo indicou Gas Natural Galicia nun comunicado.\nCon estes 1,3 millóns, Gas Natural Galicia asegurou que construirá 7,5 quilómetros de rede de distribución, a través da cal pretende ofrecer a subministración de gas natural antes de finalizar este ano.\nDurante a presentación do proxecto de gasificación aos veciños de Santa Comba, Arsenio Talavera explicou as “fases de canalización que se están a levar a cabo” neste municipio coruñés, así como os pasos que os interesados terán que seguir para “solicitar a subministración de gas natural nos fogares, comercios e industrias”.\nA subministración de gas natural a Santa Comba realizarase, segundo precisou Gas Natural Galicia, a través dunha “planta satélite de gas natural licuado” (GNL), da cal parte a rede de distribución cara ao núcleo urbano do municipio. Desta forma, a planta de GNL contará, en palabras de Gas Natural Galicia, cunha capacidade de almacenamento de 30 metros cúbicos e unha inversión de 190.000 euros.\nNesta primeira fase de gasificación de Santa Comba se están canalizando as principais rúas do núcleo urbano. Isto suporá, segundo subliñou Gas Natural Galicia, que o 80 por cento das vivendas e comercios terán acceso ao gas natural.\n11 de agosto de 2014 | 11:50\t• Sen comentarios


SANTA COMBA MORRE | Xosé Abelenda | Opinión | Adiante Galicia\nA nosa terra morre por culpa das políticas do Partido Popular, que é coma un cancro para o desenvolvemento, sendo incapaces de fomentar o emprego de calidade.\nCando digo morre, é con coñecemento de causa. Primeiro por ser eu mesmo emigrante e fillo de emigrantes e cando volto á terra nas vacacións non me canso de ver milleiros de xalleiros que comparten comigo o estatus de exiliado económico. Durante o resto do ano só quedan os nosos maiores; triste é ver a túa vila con pouca xente nova e os nenos xa son case historia. Se facemos memoria, nos 80 eramos máis de 12.000 habitantes, agora, xa non somos nin 10.000. Triste é ver esta sangría demográfica e máis triste é ver os sucesivos gobernos conservadores que non fixeron nada para mudar as cousas.\nNon potenciaron a industrialización, non se preocuparon por ter comunicacións decentes coas grandes urbes, sexa A Coruña, coa que quedamos sen conexión coa autovía da costa da Morte, ou con Compostela, ao quedar a estrada que nos une con ela, só en promesas porque ao final só quitarán algunhas curvas en Abuín. Tampouco souberon pór en valor a gandaría e son cómplices dos prezos miserábeis que lles pagan polo leite aos nosos gandeiros. Os xalleiros somos un pobo emprendedor, pero avellentado pola falla de ideas e ganas dun partido popular que se concentra en facer catro festas e é incapaz de innovar abandonando á súa xente. Non valora a nosa riqueza natural e aínda menos a cultural.\nSe nos comparamos co concello veciño de Carballo, onde goberna o BNG, as diferenzas son abismais. Carballo nos anos 80 andaba polos 27.000 habitantes e agora xa son máis de 30.000.Eles medran e nós morremos. A diferenza radica en que teñen un goberno que quere progresar e que dinamiza a economía local e xa non falemos de infraestruturas ou servizos coma a escola oficial de idiomas.\nSeñores do Partido Popular, explíquennos como se poden ter dous gobernos amigos, un na Xunta e outro en Madrid, e que nos teñan tan abandonados. Por certo, a que veu Rajoy a Santa Comba? Xa llelo digo eu, non veu á nada. Se cadra, comer os churros na nosa feira! Que foi dos cartos dos eólicos? Na estrada de San Salvador a Grixoa, calquera día imos ter que pasar nun carro de combate polo estado da estrada, chea de fochancas, o firme é totalmente inestábel e desnivelado. Os eucaliptos espetados nas beiras sérvennos para saber onde remata o firme, porque nin liñas ten marcadas, debe estar moi cara a pintura.\nMarchen, que non axudan nada e deixen gobernar á xente comprometida co país, competente e con vontade de mudar as cousas, porque de mediocridade xa tivemos dabondo.


febreiro 2020 ~ Biblioteca Municipal do Concello de Brión\n"Seda" de Alessandro Baricco, vindeira lectura do club\n21:21 Concello de Brión Sen comentarios\nDespois de por en común as impresións sobre a lectura de “La chica del cumpleaños” de Haruki Murakami, non abandonamos de todo Xapón para achegarnos deseguido a “Seda”, coñecida novela do autor italiano Alessandro Baricco e vindeira lectura do club.\nUnha obra que dende a súa publicación en 1996 acadou un grande éxito editorial a nivel mundial, con traducións a varios idiomas, entre eles o galego. Porén, vai ser a tradución publicada por Rinoceronte en 2006 a versión escollida para ler e comentar esta novela.\nAmbientada no S. XIX, narra a historia de Hervé Jouncour, un comerciante francés que se despraza ata Xapón para adquirir materia prima para abastecer a industria téxtil da súa vila. Unha viaxe, onde xorde o amor, descrita con sutileza e concisión, con descricións dun pais elegante e misterioso visto con asombro dende o punto de vista dos occidentais.\nPara comentar a obra reunirémonos o xoves 26 de marzo na biblioteca municipal.\n16:36 Concello de Brión Sen comentarios\nA finais de mes, e co gallo de conmemorar o Día de Rosalía, o Concello de Brión disponse a celebrar con toda a cidadanía o 24 de febreiro, data na que se conmemora o aniversario do nacemento da célebre autora. Para tal fin, a Casa da Cultura e a biblioteca municipal propoñen á cidadanía participar nas seguintes actividades:\nDo 22 ao 24 de febreiro:\nUn ano máis, ao longo da fin de semana e ata o luns 24 de febreiro, varios establecementos de hostalaría de Brión ofrecerán aos seus clientes como petisco o caldo que Rosalía de Castro describe no poema "Miña casiña, meu lar" de Follas Novas. Unha receita, tipicamente galega, que podermos degustar de balde ao pedir unha consumición en varios establecementos hostaleiros que colaboran con esta campaña.\n- Café con verso\nCo fin de achegar á cidadanía a poesía de Rosalía de Castro, o seu pensamento, a súa mensaxe de rebeldía, os locais hostaleiros de Brión agasallarán á súa clientela que consuma un café tarxetas onde se recollen versos da célebre autora.\nCampaña de visualización de Rosalía en Brión: Camiñando con Rosalía\nTrátase dunha iniciativa que traslada aos pasos de peóns situados fronte aos centros educativos de Pedrouzos (Instituto de Secundaria e Escola de Primaria) e Campo Municipal de Fútbol versos da autora de “Campanas de Bastavales”.\nRosalía: Tod@s por igual\nPara rematar esta semana tan especial, o sábado 29 de febreiro a B.P.M. de Brión organizará un obradoiro lúdico-creativo a cargo dos amigos de Tarabelos. Unha actividade centrada no personaxe de Rosalía de Castro e no seu libro "Cantares gallegos", no que descubriremos a súa desconformidade diante das desigualdades de xénero, idioma, clases sociais, etc.\nA actividade, que estará dirixida a crianzas a partires dos 5 anos, celebrarase na Sala de Exposición Municipal (Casa da Cultura) a partir das 12:00 h. A asistencia será de balde ata conformar un grupo de 25 participantes, polo que será preciso inscribirse previamente para poder participar. O trámite poderá efectuarse na Casa de Cultura e na Biblioteca Pública Municipal de Brión. (Tfnos.: 981 50 99 08, mañás / 981 50 99 69, tardes)\nUnha proposta gastronómica, cultural, lúdica e festiva para conmemorar a vida e obra de Rosalía de Castro, unha autora especialmente vinculada a Brión e a toda a bisbarra compostelá.\n"La chica del cumpleaños" de Haruki Murakami, nova lectura do club\nDe Suecia ata Xapón pasando por Grecia. Unha viaxe literaria que nos traslada ata oriente para reencontrarnos coa obra dun clásico contemporáneo, Haruki Murakami.\nDespois de ler a deliciosa e autobiográfica “Otra vida por vivir” do escritor Theodor Kallifatides, achegámonos agora a un fermoso relato do célebre escritor xaponés sobre o misterio e o cotiá. Falamos de “La chica del cumpleaños”, a obra escollida para ler e comentar nesta ocasión.\nUnha moza que traballa como camareira cumpre vinte anos. Pero non pasa ese día rodeada de amigos ou celebrando o aniversario en familia: ten que traballar. O seu xefe, o xerente do restaurante, pídelle, ademais, que leve a cea ao dono do local. É algo novo, nunca viu ao propietario. Con ese misterioso encargo iníciase este delicioso relato que transcorre como nun soño.\nUnha lectura que analizaremos na vindeira xuntanza do club o próximo 27 de febreiro. Como sempre na biblioteca municipal ás 20:30 h.\n"La Chica del cumpleaños" / Haruki Murakami\nIlustracións, Kat Menschik\nTradución do xaponés de Lourdes Porta\nEditor: Tusquets , 2018\nCaracterísticas: 78 p.: il. cor; 23 cm.


Ferramentas Archives - Páxina 3 de 5 - Proxecto Trasno\nDispoñíbel AbiWord 3.0 con moitas melloras\nPublicado en 15th Outubro 2013 por Leandro Regueiro\nAbiWord, o pequeno e eficiente procesador de textos libre, popular especialmente entre as distribucións e entornos de escritorio lixeiros, chega cunha nova versión (a última estábel foi no 2010), que incorpora a tan agardada compatibilidade con GTK +3.X, algo que permitirá aproveitar todas as vantaxes destas bibliotecas multiplataforma.\nAdemais podemos salientar outras melloras como:\nTraducido a máis idiomas (o galego, unha vez máis abrangue a totalidade do aplicativo, así como o instalador en Windows)\nIntroduce unha nova ferramenta chamada «Bordos e sombreado», moi útil á hora de delimitar unha selección ou engadir unha cor de fondo a un parágrafo\nEdición de libros en formato EPUB\nCompatibilidade con RDF\nCompatibilidade con protocolos como Jabber/XMPP/Google Talk/Conversas do Facebook, SIP, MSN, Yahoo/AIM e IRC. Isto permite acceder facilmente aos documentos doutros usuarios, o que é moi útil para os traballos colaborativos.\nUn feixe de pequenas melloras (double-buffering , compatibilidade mellorada con DOCX e ODT, etc )\nO código fonte e os binarios para Windows, están dispoñíbeis para a súa descarga desde aquí. En días vindeiros teremos dispoñíbeis os binarios nos repositorios da maioría de distribucións GNU/Linux.\nFerramentas / Ofimática / Publicacións\nPublicado en 21st Outubro 2012 por meixome


Combatendo a desinformación (29/03) – erguer\nSon moitas as dúbidas que estamos recibindo estes días respecto a 2ª avaliación. O Ministerio de Educación e a Consellería acordaron que se fixese co traballo feito antes da declaración do estado de alarma. Polo tanto, o traballo posterior non é avaliable.\nAdemais, dende Erguer queremos denunciar as dificultades que leva consigo esta decisión de manter a 2ª avaliación, que tenta aparentar normalidade nunha situación de total excepcionalidade. Consideramos que o xusto sería facer a modificacións oportunas no sistema de avaliación e que fose ao final de curso cando se nos avaliase con todas as garantías. Unha vez resolto o confinamento e os numerosos problemas e dificultades que provoca esta situacións na nosa educación: falta de recursos, desinformación, imposibilidade de acceso á formación á distancia, etc.\nAnterior: A vosa pandemia, a nosa unión\nSeguinte Formación nº1


E os alumnos convertéronse en xornalistas. E non por un día, senón por todo o que dura un curso. E fixérono como correspondentes xuvenís 3.0. Unha iniciativa que naceu no curso 2013-2014 e que se expande: hai catro anos en Galicia había 198 correspondentes xuvenís en 26 centros, e hoxe son 547 distribuídos en 86 centros educativos. Un deses é o CPD Nuestra Señora del Carmen-Atocha, á saída de Betanzos rumbo a Lugo e Castela, con 340 alumnos en números redondos. Aí, a orientadora, Mari Carmen Mariño, leva dous anos coordinando os sete afeccionados ao xornalismo. «A experiencia xa foi moi positiva de primeiras, e por iso repetimos -reflexiona-. Permite aos adolescentes coñecer as novas de primeira man». Empezaron cun panel informativo, pero este ano deron o salto ás redes sociais: «Antes eramos os profesores quen entrabamos e informabamos, agora son eles os que están activos e pendentes».\nDende a Dirección Xeral de Xuventude, Participación e Voluntariado, que é onde se coordina esa iniciativa nas aulas, a súa titular, Cecilia Vázquez, di que «a participación da mocidade é un moi bo medio para que acaden unha maior autonomía». No terreo concreto, iso quere dicir que os correspondentes xuvenís actúan como mediadores da información da mocidade nos centros. Os números parecen apoiar iso: o 62 % dos seus compañeiros cren que esa información que lles transmiten é «de alto valor».\nO espírito solidario, o traballo en grupo e, curiosamente, o respecto polo medio natural son os valores que máis aparecen como resultado dese traballo desinteresado: o único ben material que vai acadar o participante é un certificado e un par de carnés, pero en ningún caso outro tipo de recompensa como premios ou viaxes.\nOS MELLORES XORNALISTAS\nA iso hai que lle sumar o premio ao mellor xornalista infantil e xuvenil, certame que vai polo seu 14.º ano. Convócao o Programa Prensa-Escuela (as bases, en www.prensaescuela.es). É dicir, unha invitación a todos os alumnos dende infantil a bacharelato (¡incluídos!) a pulsar o seu espírito xornalístico con traballos tanto en galego como en español. O prazo para gañar unha viaxe a Londres o unha visita a Port Aventura ou ao Parque Warner (sempre para catro persoas), entre outros, está aberto ata o día 30 deste mes.\nO pasaporte solidario, unha ferramenta danesa para educar en valores por toda Galicia\nCEIP Condesa de Fenosa, no Barco. Doce da mañá con moito sol fóra. Alumnos de varias clases xúntanse no salón de actos para facer unha posta en común sobre o pasaporte solidario, unha iniciativa que hai xa oito anos voou dende Dinamarca a Galicia para asentarse na comunidade da man da Xunta. Máis de 1.800 alumnos galegos téñeno este ano e traballan con el. «No noso caso, recibimos unha comunicación por correo electrónico, decidín probar eu e logo falando con compañeiras de claustro outras máis se anotaron», relata Carmela, profesora de dito CEIP.\nAlberto Fraile, profesor de Relixión no colexio San Narciso, de Marín, é repetidor coa experiencia. «É unha ferramenta máis, transversal, para traballar en valores, e todo o que sexa reforzar valores agora mesmo é non só interesante, senón moi necesario». Da mesma opinión é, dende o barrio ferrolán de Caranza, a profesora Teresa Filgueira, de La Salle: «As actividades solidarias son iso, transversais, e moi importantes na educación en valores», aspecto este último que defenden con forza no seu centro. Ao igual que o fai Nosa Señora do Rosario (Arzúa) baixo a dirección de María de los Ángeles Santamarta.\nPero ¿que é o pasaporte solidario? Pois iso, un pasaporte onde constan os datos persoais do alumno e que nas súas páxinas ten propostas de actividades solidarias. Sen dificultade algunha, pero, como recalcaba Alberto Fraile, «chegan ao fondo dos rapaces». A execución de cada actividade debe ir garantida pola sinatura do profesor, se se fixo no centro, ou dun dos pais, se o escenario foi fóra do horario escolar.\nO CEIP Plurilingüe de Tui estréase este ano co pasaporte solidario. É o centro máis veterano desa antiga capital de provincia, e reborda de actividades solidarias. Como tamén está en primeira liña Os Casais de Maniños e como tantos outros, unha relación imposible de facer constar nunhas liñas. Pero o resumo é claro, e teno na punta da lingua Teresa Filgueira: «Esta é unha actividade que nos axuda a educar en valores. Tan sinxelo como iso».\nUn concurso fotográfico para entender as nubes\n«Entendendo as nubes». Ese é o lema dun concurso de fotografía convocado pola Consellería de Medio Ambiente para conmemorar o Día Meteorolóxico Mundial (o pasado 23 de marzo). Está dirixido a todos os centros de ensino de Galicia (infantil e primaria, na primeira categoría, e secundaria e formación profesional na segunda ). Cada centro pode mandar a administracion.meteogalicia@xunta.gal un máximo de tres fotografías nas que se valorará a orixinalidade e o seu valor artístico. Non poderán estar retocadas informaticamente.\n¿E por que as nubes? A directora xeral de Calidade e Avaliación Ambiental, María Cruz Ferreira, manifestou que as nubes, ademais de seren fonte de inspiración de poetas e artistas, son, de feito, unhas das principais incógnitas do estudo do cambio climático. «Teñen un papel decisivo no ciclo de auga e na estrutura da distribución total dos recursos hídricos», engadiu.\nO 24 de maio acaba o prazo de presentación.\nAs bases enteiras atópanse en http://bit.ly/2o7QKua\nXunta de Galicia Prensa-Escuela Voluntariado Parque Warner Port Aventura


O Centro Cultural de Lérez é un equipamiento comunitario edificado sobre a parcela na que se situaba o antigo teleclub, do cal consérvase a súa fachada principal. O seu finalización supón a culminación dun longo proceso caracterizado pola forte implicación vecinal, que demandaba a devolución deste inmueble, enajenado durante o franquismo, desde fai décadas, para a súa utilización como centro comunitario. O proxecto resultou ganador dun concurso ao que se presentaron máis de cincuenta propostas e que foi convocado polo Colexio de Arquitectos, o Concello de Pontevedra e a Asociación de Comunidades de Montes en Man Común dá Parroquia de Lérez, propietarios do edificio.\nCon toda certeza, esta obra podería ser construída polo dobre do que finalmente custou sen que iso significase unha maior calidade arquitectónica. Tralo fallo de concurso e durante a elaboración dos proxectos constructivos, o orzamento reduciuse en máis dun 30% respecto de o establecido nas bases do mesmo. Iso, unido ao delicado escenario económico fixo necesario o ingeniar solucións flexibles e económicas que non puxesen en perigo a correcta finalización da obra, cuxo orzamento final de liquidación contívose dentro do establecido na oferta de licitación, que, debido ás baixas ofrecidas, foi ata inferior ao establecido no proxecto de ejecución.\nO CONTEXTO. REFERENTES SUPERPOSTO\nA experiencia da cidade coñecida está marcada pola presenza de referentes subjetivos que aos poucos van anidando na nosa memoria asociados a uns determinados recordos ou circunstancias que lles confire ese carácter singular. Análogamente ao modo en que unha canción ou un perfume pódennos trasladar a un período da nosa vida ou espertar o recordo dunha persoa a través dunha asociación mental establecida previamente, o referente urbano é o elemento que axuda á identificación dunha parte da cidade como algo coñecido e familiar. Non é necesariamente un elemento sobresaliente nin unha peza destacada, ademais é completamente subjetivo, diferente para cada persoa segundo a súa experiencia persoal, pode ter un distinto grado de influencia, desde unha única persoa ata unha comunidade enteira. Algúns deses referentes son efémeros e duran só un curto espazo de tempo, como a panadería, o almacén de juguetes ou ata a casa dun amigo que podemos identificar na homogeneidad repetitiva da cidade actual. Outros transcenden no tempo e son independentes de persoas ou actividades, neste caso adoita ser a compoñente física, unha imaxe singular a que diferencia este elemento do resto.\nNo contexto obxecto deste estudo existen varias referentes caracterizadoras. É un ámbito urbano de transición que fai de nexo entre Pontevedra e as principais aldeas que configuran a parroquia de San Benito. Durante xeracións, os referentes efémeros sucedéronse, con todo hai dous elementos que mantiveron a esencia desta paisaxe urbana durante os últimos cincuenta anos, e que o fan reconocible aínda malia os cambios que afectaron ao resto de contorna.\nUn destes elementos é o edificio da farmacia, no cruzamento da estrada de Santiago (Juan Bautista Andrade) e a estrada de Lérez-Berducido (rúa Leandro do Río), a súa posición intermedia entre ambas rúas e a súa característica silueta convérteno nun fito que orienta ao visitante eventual e ata ao habitual. O outro referente é o propio edificio do “Teleclub” cuxa fachada ecléctica, que permanece inalterable ao longo dos anos, marca a entrada na parroquia de Lérez, onde a cidade disolve o seu tecido urbano nunha contorna aínda rural.\nA conservación deste tipo de referentes é necesaria, o seu valor é a miúdo independente da calidade ou sofisticación da súa arquitectura, pero o papel que desempeñan non pode ser substituído fácilmente. Con todo, en ocasións o valor sentimental chega para salvagardar un edificio cuxa arquitectura non é suficientemente relevante. Cando a modificación do Plan suscita a conservación únicamente do frontón do edificio orixinal, prodúcese unha contradición entre o desexo de conservar un recordo do vello teleclub e a sospeita de que o edificio non é realmente apto para o mundo actual. O frontón debe permanecer en fachada pero non necesariamente na mesma disposición, dise, o cal pode resultar no mesmo efecto de perda de identidade que si o edificio desaparecese completamente.\nPROPOSTA DE INTEGRACIÓN ARQUITECTÓNICA\nAs bases do concurso suscitan a necesidade, establecida por unha modificación do plan urbanístico, de manter o frontón do antigo edificio, podendo recolocarse en calquera posición na envolvente do novo edificio. O que se propón neste proxecto é a conservación da toda fachada existente na súa posición orixinal e mantendo todos os seus elementos, orixinando o novo edificio a partir do diálogo coa mesma. A antiga imaxe consérvase pero é tamizada sutilmente por un veo permeable que unificará unha nova envolvente, cunha linguaxe actual e creando o que será novo referente urbano para o século XXI. Respéctase a súa función orixinal como limiar de acceso e a terraza previa se reinterpreta en forma de vestíbulo exterior; cara ao interior respéctase o seu carácter, abrindo e dilatando o espazo inmediato, adaptando a configuración dos novos niveis á súa presenza.\nESPACIO Y FUNCIONALIDADE\nA distribución programática busca responder ás esixencias do concurso, priorizando a funcionalidad da resposta, a versatilidad dos distintos ámbitos e sobre todo a calidade espacial e ambiental en todo o edificio. Deste xeito, introdúcense algunhas variacións respecto de as bases coa intención de optimizar o volume construído e o funcionamento xeral. A organización funcional baséase na optimización do área efectiva de iluminación natural nas zonas de traballo. Si a distancia dun espazo onde se realice calquera tarefa visual excede seis metros, o uso de luz artificial resulta imprescindible a maior parte do tempo. Por iso a configuración do edificio realízase maximizando a superficie en fachada e abrindo un amplo atrio central que aportará maior luminosidad, calidade espacial e favorecerá a ventilación natural. A sala de usos múltiples disponse na planta inferior para simplificar as circulacións do edificio e permitir un funcionamento máis independente e mellor illado respecto de as demais zonas. Asegúrase a introdución de luz e ventilación naturais a través de lucernarios e aperturas.\nO funcionamento de cada espazo está pensado desde unha lóxica de adaptabilidad ás necesidades de cada momento da vida do edificio. Se aposta por espazos diáfanos, abertos con posibilidade de diferentes configuracións por medio a combinación dos elementos fixos con tabiques móbiles. Desde a cafetería, ata as distintas aulas e oficinas están pensados como espazos abertos e integrados no conxunto que nun momento dado pódense independizar do resto do edificio. Deste xeito favorécese a interacción entre os distintos ámbitos, favorecendo o encontro casual e convertendo cada espazo nunha zona onde conversar e relacionarse.\nColaboradores: Arquitectura E dirección: María Paz Sangiao, Cálculo de estructura: Ezequiel Fernández Guinda, Cálculo de instalacións: Soltec Ingenieros SL, Consultoría ambiental: SAAI (www.saa-i.com), Consultoría madera: CIS Madeira. Manuel Touza y Pablo Ferreiro\nPresuposto: Presuposto de Adjudicación, 552.018 € (IVA incluido)\nAmo: Concurso: Xulio 2008 (fallo), ProXecto básico: Enero 2009, Proxecto Execución: Xunio 2009, Inicio obras: Maio 2010, Fin de obra: Maio 2012\nEmplazamento: C/Leandro del Río Carnota nº 12 Pontevedra\nTags: arquitectura gallega, barrio, centro cultural, equipamento cultural, equipamiento dotacional, España, Galicia, Jorge Rodríguez Álvarez, jose maría soto cochón, maría paz sangiao


(2019-2020) Atopamos as primeiras respostas na nosa investigación sobre os Pokemon | _\n(2019-2020) Atopamos as primeiras respostas na nosa investigación sobre os Pokemon\nComo xa vos contamos en entradas anteriores, en Infantil 2, estamos metidos nunha investigación sobre os Pokemons para, unha vez rematada crear un museo e rodar unha películas de animación.\nPodes ver os pasos anteriores nas seguintes entradas:\nDespois de ir organizando toda a información que atopamos sobre os Pokemon, chegou o momento de dar comezo á nosa investigación.\nAcordamos que a primeira resposta que deberíamos atopar era á pregunta "QUEN OS INVENTOU?", para o que atopamos un vídeo no noso recanto da investigación da web.\nTivemos que escoitalo varias veces, parándoo para "atopar" entre toda a información a resposta que estabamos a buscar.\nAsí o plasmamos no mural quen os inventou, que o fixo porque os insectos desapareceran no Xapón (pola contaminación e urbanización), para que outros nenos puidedes xogar con eles como el facía de pequeno.\nDías despois, decidimos continuar coa nosa investigación, pero nesta ocasión traballando nos equipos cooperativos, de xeito que cada un deles investigase unha das preguntas do mural, para logo intercambiarnos a información.\nCara un dos equipos, antes de comezar, acordou as funcións de cada membro dentro del, anotándoo no seu caderno do equipo.\nA medida que ían chegando a acordos, cada un dos equipos escollía cal das preguntas quería investigar, anotando o número da pregunta na táboa dos equipos do mural, para non repetir a mesma pregunta en dous equipos\nAsí o equipo JUEGO CONEJITO, acordou investigar "COMO NACEN?", usando os vídeos que había no recanto online do recanto de infantil da web do colexio.\nDespois de ver varios atoparon un que falaba do "nacemento dos pokemon", onde descubriron que nacían de OVOS.\nUnha vez atopada da resposta acordaron como plasmalo, e onde, no mural da investigación, incluíndo algunha imaxe para que quedase máis claro. Unha vez repartido o traballo puxéronse mans á obra.\nE así quedou plasmada resposta no mural.\nPola súa banda o equipo "TARTARUGA" optou por investigar "DE QUE CORES ERAN?", para o que usando un gran libro de pokemons, foron facendo marcas de cores nun folio a medida que saían Pokemons con diferentes cores. Como sempre respectaron a premisa de que todos os integrantes do equipo tiñan que facer algo.\nPara poder plasmalo no mural, foron buscando no ordenador (coa axuda do profe) Pokemons de cada unha das cores que tiñan anotadas, imprimíndoos e escribindo o nome da cor ó lado de cada un deles.\nNo mural da investigación decidiron organizalos deste xeito.\nNo caso do equipo CAMALEÓN, que investigaron QUE COMEN?, optaron por bucear entre tódalas fotocopias e papeis que tiñamos, ata que atoparon un no que aparecían as comidas dos Pokemon.\nPedíronlle ó profes que lles fora lendo o que poñían e, no ordenador, foron buscando cada unha delas, imprimíndoas e poñéndolle o nome para non esquecerse, porque eran moi raros nalgúns casos.\nPara deixalo así representado no mural da investigación.\nRematada a investigación destas tres preguntas, chegou o momento de que cada equipo explicase ós demais os seus descubrimentos, porque eles non coñecían as respostas as outras preguntas.\nPara o cal cada un dos equipos tivo que planificar como llo ía contar ós demais, acordando de que xeito todos poderían dicir algo.\nDías despois, chegoulle ó turno a unha das preguntas á que máis discusións dera lugar ó comezo do proxecto. EXISTEN OS POKEMONS?\nAgora xa sabíamos que alguén os inventara, pero aínda así os máis pequnos non tiñan clarose existían ou non, porque saían nos móbiles nos xogos "sobre a realidade".\nPara aclararo atopamos un vídeo onde explicaba como se "debuxaba un pokemon" e temos debuxalo á vez. Tamén comprobamos como o que "aparecía no xogo do móbil" non estaba na realidade, incluso ó noso lado.\nAsí o plasmamos o mural da invesgación, incluíndo un código QR que leva ó vídeo de como se debuxan os Pokemon.\nDe momento o noso mural da investigación xa vai tendo varias preguntas, pero aínda quedan algunhas por descubrir, antes de poder comezar a preparar o noso museo e a crear a nosa película de animación.\nComo sempre poderás seguir a evolución desta investigación en seguintes entradas deste mesmo blogue.


O blog do Sr Celentano: O día E de Estafa\nO día E de Estafa\nHai uns días tiven constancia dunha a priori boa iniciativa do Instituto Cervantes. Esta consistía en votar e propor na rede, concretamente na páxina de dito ente, unha serie de palabras do idioma castelán, como unha das moitas iniciativas para celebrar o día do español. Logo de proceder a unha serie de votacións, na que calquer internauta podía participar, estableceríase un ranking coas palabras máis votadas polos usuarios da internet, e esa mesma palabra tería que ser defendida no denominado Día E polo rei Juan Carlos. Ademais, serían organizados actos por todo o Estado co rei defendendo esta palabra.\nA nova vén cando unha das palabras propostas foi a palabra República. Habería de ser moi gracioso que o fose a propia antítese da República quen tiver que defendela, quen tiver que defender algo que vai contra a súa esencia.\nPois ben, resulta que esa palabra está entre as máis votadas. A última constancia do ranking foi que dita palabra atopábase na segunda posición a uns mil votos da primeira. Digo atopábase porque a páxina web foi censurada. Dende hai varios días, a palabra República pasou a converterse nunha das palabras máis votadas nun tempo récord e cun crecemento exponencial que, sen dúbida algunha, levaría á converter na palabra gañadora. Ao se decataren do auxe da palabra e das posibles consecuencias diso, o Instituto Cervantes decidiu suspender temporalmente as votacións na súa web por mor duns "problemas internos". O que vén querendo dicir que pretenden suspender ou amañar a votación para que non gañe a palabra que debería gañar, e aforrarlle pasar un mal rato ao rei.\nComo opinión persoal hei dicir que paréceme vergoñento totalmente. Cando se propoñen iniciativas deste tipo, hase de ter constancia das posibles consecuencias e por tanto ser consecuente. Este mesmo sistema de votacións, por exemplo, foi o que levou a Chikilicuatre a Eurovisión. Fíxose entón tongo? Non. É por iso que o Instituto Cervantes, unha vez máis, gáñase o total descrédito.\nFeito por Fabián Barreiro ás 6:23\nEtiquetas: amaño, Chikilicuatre, Día E, estafa, Instituo Cervantes, República\nFabián 18 de junio de 2010, 6:42\nSe non me credes mirade:\nAnónimo 21 de junio de 2010, 15:20\nJo, es bastante patético, la verdad.\nMe imagino al Rey Juan Carlos hablando sobre la palabra en cuestión jajajajajaja\nFabián 7 de julio de 2010, 1:24\nOs meus blogues amigos\nBebecontos na Biblioteca de Chapela\nNon sei nin o que digo\nNon teño palabras. // I have no words.\nNadade en macedonia, serbios. Sede máis humildes, bosnios.\nVolaron las cenizas...\nRamon Rodríguez, M.D.\nArenas de plata\nLa vecina de enfrente ^^\nDejadme soñar con los ojos abiertos\nWeb persoal de Pablo Guimeráns |\nO galeguismo do século XXI\nPublicacións do blog\nSorrindo por parciais\nHopipolla é o que farei